Δημιουργία σχολικού κλίματος - προγραμμα βαγια\nΠροτάσεις δραστηριοτήτων που συμβάλουν στη δημιουργία καλού σχολικού κλίματος\nΟι δραστηριότητες αυτές είναι καλό να γίνονται στην αρχή του σχολικού έτους. Οι δραστηριότητες είναι ενδεικτικές.\nΔΡΑΣΗ (1) Δημιουργία σχολικού κλίματος ασφάλειας και συνεργασίας\nΠολλοί εκπαιδευτικοί εφαρμόζουν προγράμματα ή μεμονομένες δράσεις κατά του σχολικού εκφοβισμού (bullying) κατά τη διάρκεια του σχολικού έτους. Όμως φαίνεται ότι η πρόληψη της ενδοσχολικής βίας, η δημιουργία καλού κλίματος στη σχολική μονάδα και η καλλιέργεια αρμονικών και συνεργατικών σχέσεων ανάμεσα στα μέλη της σχολικής κοινότητας είναι ένα μήνυμα που τα παιδιά πρέπει να παίρνουν όχι μόνο ως ομάδα μιας συγκεκριμένης τάξης αλλά και ως μέλη μιας ευρύτερης εκπαιδευτικής κοινότητας. Στόχος αυτής της γενικευμένης (καθολικής σχολικής δράσης) είναι «ανακοίνωση» σε ολόκληρη τη σχολική κοινότητα ότι το ολόκληρο το σχολείο παίρνει θέση κατά της βίας και υπερ της αρμονικής συνεργασίας και συμβίωσης. Δηλαδή, ολόκληρη η εκπαιδευτική κοινότητα θα πρέπει να ενημερωθεί για την πρόθεση των εκπαιδευτικών και της διεύθυνσης του σχολείου να δημιουργήσουν συνθήκες ασφάλειας και συνεργασίας για όλους. Επιπλέον είναι σημαντικό τα παιδιά του σχολείου να νιώσουν μέρος αυτής της επιλογής και της προσπάθειας. Το πνεύμα αυτό μεταφέρεται μέσω των παιδιών αλλά και των εκπαιδευτικών και στους γονείς.\nΟ καλύτερος τρόπος να γίνει δημοσιοποίηση εντός του σχολείου αυτής της προσπάθειας είναι μέσω μιας κοινής σχολικής δράσης.\nΗ προτεινόμενη δράση ονομάζεται «Το σχολείο που αγαπώ» και αφορά ολόκληρη τη σχολική μονάδα.\nΝα διερευνηθούν οι απόψεις των παιδιών του σχολείου γύρω από θέματα που αφορούν την καθημερινές σχέσεις τόσο μεταξύ τους όσο και με τις/τους εκπαιδευτικούς.\nΝα ενθαρρυνθούν τα παιδιά να στοχαστούν για τους ποιοτικούς (κυρίως) παράγοντες που κάνουν το σχολείο ένα ευχάριστο περιβάλλον.\nΝα συνεργαστούν μεταξύ τους για να διαβουλευτούν τις απόψεις τους, καταρχήν, και στη συνέχεια για να τις αποτυπώσουν επιλέγοντας ένα τρόπο αισθητικής έκφρασης.\nΝα νιώσουν τα παιδιά συμμέτοχα σε μια κοινή προσπάθεια για δημιουργία καλύτερου σχολικού κλίματος.\nΝα δημοσιοποιηθεί και προς τους γονείς η πρόθεση της σχολικής κοινότητας να εργαστεί με στόχο τη δημιουργία ενός «ασφαλούς σχολείου» για όλους.\n1-2 ώρες για τη δράση στην τάξη και 1 ώρα για τη δημοσιοποίησή της σε όλη τη σχολική κοινότητα.\nΒήματα της δράσης\nΟ/Η κάθε εκπαιδευτικός αφιερώνει λίγα λεπτά συζήτησης με την τάξη του με θέμα «Το σχολείο που αγαπώ». Αυτό μπορεί να γίνει σε μικρές ομάδες (όπου τα παιδιά συζητούν το θέμα και δημιουργούν το δικό τους ακτινόγραμμα) ενώ στη συνέχεια το θέμα συζητιέται και σε ολομέλεια της τάξης. Εναλλακτικά η συζήτηση γίνεται συλλογικά στην τάξη. Σε αυτή την περίπτωση το ακτινόγραμμα δημιουργείται στον πίνακα.\nΣε όλη τη συζήτηση ο ρόλος του/της εκπαιδευτικού είναι συντονιστικός και επικουρικός, ενώ προσπαθεί να οδηγήσει τα παιδιά να συζητήσουν αξιακά κυρίως θέματα (όχι υλικοτεχνικής υποδομής) που αφορούν τις μεταξύ τους σχέσεις.\nΜετά το τέλος της συζήτησης η τάξη αποφασίζει τον τρόπο που θα αποτυπώσουν τα συμπεράσματά τους.\nΟ τρόπος θα έχει εικαστική μορφή αλλά μπορεί να περιλαμβάνει ατομικές ή ομαδικές ζωγραφιές, κολλάζ, αφίσες, σλόγκαν, μαντινάδες, και όποια άλλη μέθοδο τα παιδιά και η/ο εκπαιδευτικός της τάξης συμφωνήσουν.\nΣτη συνέχεια δίνεται χρόνος στα παιδιά για την αποτύπωση της δράσης.\nΌταν η δράση στην τάξη τελειώσει έχει σειρά η ανακοίνωσή της σε όλη τη σχολική μονάδα. Έτσι είναι δυνατό οι ζωγραφιές, τα συνθήματα και γενικά οι δημιουργίες των παιδιών να «βγουν» έξω από την τάξη και να εκτεθούν / παρουσιαστούν στους κοινόχρηστους χώρους του σχολείου. Όλες οι τάξεις έχουν την ευκαιρία να δουν και να συζητήσουν τις δημιουργίες των συμμαθητών/τριων τους, και να συγχαρούν ο ένας τον άλλο για τις ιδέες και τη δημιουργικότητά τους. Επίσης οι εκπαιδευτικοί έχουν την ευκαιρία να τονίσουν ότι ο στόχος όλων τη φετινή χρονιά είναι να γίνει το σχολείο ένα σχολείο που όλοι αγαπάμε.\nΟι δημιουργίες των παιδιών μένουν στους κοινόχρηστους χώρους του σχολείου για ένα χρονικό διάστημα και ενθαρρύνουμε τα παιδιά να τις παρουσιάσουν και στους γονείς τους όταν αυτοί επισκέπτονται το σχολικό χώρο. Οι εκπαιδευτικοί μπορούν να κρατήσουν στοιχεία από την ώρα της δραστηριότητας (πχ φωτογραφίες). Κάποιες από αυτές αναρτώνται και στο ιστολόγιο ή στον ιστότοπο της σχολικής μονάδας με τον τίτλο της δράσης και την ημερομηνία πραγματοποίησής της.\nΔΡΑΣΗ (2) Δημιουργία σχολικού κλίματος ασφάλειας και συνεργασίας\nΤΟ ΣΥΜΒΟΛΑΙΟ ΤΟΥ ΣΧΟΛΕΙΟΥ ΜΑΣ\nΣυνήθως οι περισσότεροι εκπαιδευτικοί συζητούν με τους μαθητές και μαθήτριές τους και διαμορφώνουν τους κανόνες ή συμβόλαιο της τάξης. Το συμβόλαιο αυτό περιέχει όλα όσα οι εκπαιδευτικοί θεωρούν επιθυμητή συμπεριφορά των μαθητών τους. Όμως εκτός από την τάξη ο κάθε μαθητής ή μαθήτρια λειτουργεί και αισθάνεται και ως μέλος του σχολείου ολόκληρου. Είναι σημαντικό λοιπόν τα παιδιά να γνωρίζουν τους κανόνες του σχολείου ώστε να νιώθουν ότι είναι μέλη μιας ευρύτερης κοινότητας και η κοινότητα αυτή φροντίζει και υποστηρίζει όλα τα μέλη της.\nΝα νιώσουν οι μαθητές και μαθήτριες μέλη μιας μεγαλύτερης ομάδας, του σχολείου\nΝα αντιληφθούν ότι για να έχουμε ένα σχολείο που λειτουργεί ομαλά θα πρέπει όλοι να έχουμε συμφωνήσει σε συγκεκριμένες αποδεχτές συμπεριφορές\nΝα νιώσουν ασφάλεια στο σχολικό χώρο\nΝα μάθουν να συνεργάζονται στην ευρύτερη κοινότητα\n1 ώρα μέσα στην τάξη, 1-2 στο γραφείο εκπαιδευτικών, 1 ώρα για την υπογραφή του συμβολαίου\nΗ δράση «Το συμβόλαιο του Σχολείου μας» ανακοινώνεται από τον/την δ/ντη ή δ/ντρια στην πρωινή προσευχή με κάθε επισημότητα. Μιλάμε στα παιδιά για την ανάγκη συνεργασίας και τη δημιουργία καλού κλίματος (με λόγια που καταλαβαίνουν). Ίσως χρησιμοποιήσουμε και παραδείγματα από την προηγούμενη δράση «Το σχολείο που αγαπώ». Ο δ/ντης ανακοινώνει ότι τα παιδιά θα λάβουν οδηγίες στην τάξη τους από τις/τους εκπαιδευτικούς.\nΣτην τάξη ο κάθε εκπαιδευτικός συζητά με τα παιδιά τι κανόνες θα ήθελαν να επικρατούν σε όλο το σχολείο και για όλους (μικρούς και μεγάλους). Τα παιδιά συζητούν σε ομάδες και στην ολομέλεια και φτιάχνουν ορισμένους κανόνες. Οι εκπ/κοι παίρνουν τους κανόνες και εξηγούν ότι τώρα όλοι οι εκπαιδευτικοί θα συζητήσουν τα αποτελέσματα της κάθε τάξης και θα προσπαθήσουν να φτιάξουν ένα κοινό συμβόλαιο για όλους.\nΣτο σύλλογο (ή μια ομάδα εκπαιδευτικών) αναλαμβάνει να αποδελτιώσει τους κανόνες κάθε τμήματος και να σχηματίσει ένα συμβόλαιο με 5-6 όρους. Προσοχή: οι όροι θα πρέπει να είναι θετικά εκφρασμένοι (δηλ. Στο σχολείο μιλάμε ευγενικά ο ένας στον άλλο. ΟΧΙ Στο σχολείο δε βρίζουμε).\nΑυτό ονομάζεται «Το Συμβόλαιο του Σχολείου μας» και ξεκινά κάπως έτσι………..\nΕμείς οι μαθητές, μαθήτριες και εκπαιδευτικοί του Δημοτικού Σχολείου …………….. μετά από σοβαρή συζήτηση αποφασίσαμε και καταλήξαμε στους παρακάτω κανόνες.\nΟι κανόνες αυτοί θα μας βοηθήσουν να νιώθουμε όμορφα στο σχολείο και γι’ αυτό υποσχόμαστε ότι θα τους τηρούμε.\nΟι Μαθητές, οι Μαθήτριες και οι Εκπαιδευτικοί\nΜια ιδέα για τις υπογραφές είναι ότι αφού γραφτεί το Συμβόλαιο σε μεγάλο χαρτόνι (μπορεί να το αναλάβει κάποια μεγάλη τάξη) στη συνέχεια κάθε τμήμα να έχει ετοιμάσει ένα σχήμα με το όνομα του τμήματος (για παράδειγμα μια καρδιά που γράφει Α2) και όλα τα παιδιά ή γράφουν το όνομά τους ή αφήνουν το δακτυλικό τους αποτύπωμα – χωρίς όνομα. Όλα τα σχήματα τα κολλάμε κάτω από το συμβόλαιο. Το συμβόλαιο με τις υπογραφές όλων (μικρών – μεγάλων) το αναρτούμε σε εμφανές σημείο του σχολείου.\nΟι εκπ/κοι μπορούν να σκεφτούν ιδέες για το πώς θα δώσουν ένα επίσημο και σοβαρό τόνο στη διαδικασία υπογραφής του συμβολαίου.\nΕπίσης, ο δ/ντης – η δ/ντρια του σχολείου θα πρέπει ανά τακτά χρονικά διαστήματα να αναφέρεται στο συμβόλαιο και να βρίσκει ευκαιρίες να επαινεί τα παιδιά.\nΔΡΑΣΗ (3) Δημιουργία σχολικού κλίματος ασφάλειας και συνεργασίας - Ενεργοποίηση γονέων\nΣε ένα τόσο σοβαρό θέμα όπως η δημιουργία καλού κλίματος και αίσθησης ασφάλειας και εμπιστοσύνης στη σχολική μονάδα απαραίτητη είναι η θετική στάση των γονέων. Για να το επιτύχουμε αυτό θα πρέπει να γνωρίζουν τόσο τη θέση του σχολείου σε θέματα βίας και ασφάλειας όπως και τις μεθόδους που χρησιμοποιούμε.\nΟι γονείς ήδη έχουν μάθει από τα παιδιά τους για τις δράσεις «Το σχολείο που αγαπώ» και «Το συμβόλαιο του σχολείου μας». Έτσι υπάρχει ήδη το κατάλληλο κλίμα για να ενημερωθούν πιο υπεύθυνα για τη στρατηγική του σχολείου.\nΝα γνωρίσουν οι γονείς τις στρατηγικές και μεθόδους που ακολουθεί το σχολείο για την πρόληψη της ενδοσχολικής βίας και τη δημιουργία κλίματος ασφάλειας και εμπιστοσύνης\nΝα δημιουργηθούν κώδικες επικοινωνίας με τους γονείς\nΝα ευαισθητοποιηθούν σε θέματα πρόληψης της ενδοσχολικής βίας\nΟ Σύλλογος εκπ/κων και η δ/νση του σχολείου ετοιμάζει μια επιστολή που απευθύνεται σε όλους τους γονείς. Σε αυτή με απλά και κατανοητά λόγια εξηγεί:\nτην πρόθεση των εκπαιδευτικών να δημιουργήσουν ένα ασφαλές σχολείο για όλα τα παιδιά\nτη σύσταση της ομάδας πρόληψης ενδοσχολικής βίας\nτυχόν προγράμματα και δράσεις που έχουν σχεδιαστεί γι’ αυτό το σκοπό\nΖητούν τέλος συνεργασία και επικοινωνία για όλα τα ζητήματα που απασχολούν τους γονείς και ευχαριστούν τους γονείς για τη συμπαράστασή τους.\nΗ επιστολή θα πρέπει να είναι σύντομη και απλή. Θα πρέπει να περνάει το μήνυμα ότι το σχολείο ενδιαφέρεται και έχει συγκεκριμένο σχέδιο για να βοηθήσει όλα τα παιδιά.


Πώς αγρότες από το Αιγαίο βρέθηκαν στη Βρετανία πριν από 6.000 χρόνια! - comentaristas\nHome » ΕΠΙΣΤΗΜΗ » Πώς αγρότες από το Αιγαίο βρέθηκαν στη Βρετανία πριν από 6.000 χρόνια!\nΠώς αγρότες από το Αιγαίο βρέθηκαν στη Βρετανία πριν από 6.000 χρόνια!\nΤα μεταναστευτικά κύματα που κινήθηκαν προς διάφορα ρεύματα πριν από 6.000 περίπου χρόνια μελετά το περιοδικό Nature, το οποίο δημοσιεύει και σχετική έκθεση που εκπόνησε αναφορικά με το θέμα. Οι μελέτες που πραγματοποιήθηκαν στην πραγματικότητα συνδέουν αγρότες που κάποτε κατοικούσαν στο Αιγαίο Πέλαγος με τη σημερινή Βρετανία.\nΕιδικότερα, όπως γράφει το δημοσίευμα, οι αγρότες αυτοί, που ζούσαν σε περιοχές που σήμερα βρίσκεται η Ελλάδα και η Τουρκία, αναμείχθηκαν με τους Βρετανούς κατά τη διάρκεια των ταξιδιών τους.\nΠηγή : https://www.huffingtonpost.gr/entry/pos-ayrotes-apo-to-aiyaio-vrethekan-ste-vretania-prin-apo-6000-chronia_gr_5cb5e72be4b098b9a2dacfdf?utm_hp_ref=gr-homepage


Σάββατο, 31 Οκτωβρίου, 2020, Ώρα: 21:10\nΗ φωτιά ξέσπασε λίγο πριν τις 7.00 το πρωί και λόγω των εύφλεκτων υλικών, πυκνοί μαύροι καπνοί έχουν καλύψει όλη την περιοχή.\nΣτο πλαίσιο αυτό, μάλιστα, η γενική γραμματεία Πολιτικής Προστασίας, καλεί τους πολίτες να:\nΑπό την πρώτη στιγμή, στο πύρινο μέτωπο επιχειρούν ισχυρές δυνάμεις, αποτελούμενες από 49 πυροσβέστες και 14 οχήματα. Συνδρομή παρέχουν μηχανήματα της περιφέρειας, εθελοντές, άνδρες της 1ης ΕΜΑΚ, καθώς και δύο πυροσβεστικά ελικόπτερα.\nΣύμφωνα με την ΕΡΤ, οι φλόγες έχουν καταστρέψει το σύνολο του κτιρίου, ενώ προς το παρόν δεν υπάρχει επέκταση της φωτιάς προς γειτονικές βιομηχανίες.\nΕυτυχώς, προς το παρόν, δεν υπάρχουν αναφορές για εγκλωβισμένους, ενώ άγνωστα παραμένουν και τα αίτια εκδήλωσης.\nΠροηγούμενο άρθρο ΕΛΛΑΔΑ : Στα 2.056 τα νέα κρούσματα - Ρεκόρ που προκαλεί μεγάλες ανησυχίες\nΕπόμενο άρθρο Σάμος : Συνεχίζει να "τρέμει" η γη - Καταγράφονται οι ζημιές - 24 νεκροί στην Τουρκία


Δολοφονία ξενοδόχου: Εξιχνιάστηκε το έγκλημα στη Σαντορίνη - Συνελήφθη 20χρονος | Libre\nΔολοφονία ξενοδόχου: Εξιχνιάστηκε…\nΑιτία είναι οι οικονομικές διαφορές, όπως μετέδωσε το OPEN.\nTo θύμα βρέθηκε απανθρακωμένο το πρωί της Παρασκευής, έπειτα από φωτιά που ξέσπασε στις εγκαταστάσεις του ξενοδοχείου του. Και ενώ όλα έδειχναν ότι επρόκειτο για θάνατο που οφείλεται στην πυρκαγιά, η έρευνα στο χώρο έφερε ανατροπή στις έρευνες. Δίπλα από τον ξενοδόχο εντοπίστηκαν κηλίδες αίματος. Η φωτιά ξέσπασε σε ένα μικρό κουζινάκι. Πρόκειται για έναν σχετικά στενό χώρο. Αυτό που προκάλεσε εντύπωση στους αστυνομικούς είναι ότι ο 69χρονος δεν πρόλαβε να σωθεί, παρά το γεγονός ότι η φωτιά ήταν μικρής έκτασης.\nTags: ΔΟΛΟΦΟΝΙΑ εγκλημα ΣΑΝΤΟΡΙΝΗ


Σταθμός Δύναμης Power Station Viking PS-2 - Fitness Sport\nΑρχική σελίδα\tΌργανα Γυμναστικής\tΠολυόργανα\tΧωρίς βάρη\tΣταθμός Δύναμης Power Station Viking PS-2\nΜήκος μηχανήματος (πρόσωπο):125cm ο κλωβός, 196cm με τη μπάρα.\nΠλάτος (βάθος):140cm ο κλωβός, 170cm με τα spotter arms και το δίζυγο.\nΚωδικός προϊόντος: vPS-2\nΚατηγορίες: Πολυόργανα, Τύπου Smith & Rack, Χωρίς βάρη\nSmith machine άριστης απόδοσης και ροής την οποία εξασφαλίζουν ενσωματωμένα γραμμικά ρουλεμάν σε κάθε μία από τις ράγες κύλισης!\nΗ φυσική (οδηγούμενη από εμάς και όχι από το μηχάνημα), ελεύθερη κίνηση είτε πρόκειται για πιέσεις είτε για εκτάσεις είτε για έλξεις, έχει πολλά πλεονεκτήματα αφού ακολουθεί τα φυσιολογικά κοίλα και κυρτά του κορμού μας, εκμεταλλεύεται το πλήρες εύρος των αρθρώσεων και μαθαίνει τους μυς να λειτουργούν συνεργατικά σε όλες τις μοίρες και τις γωνίες κίνησης τους.\nΑυτό είναι ο ορισμός της λειτουργικής προπόνησης που βελτιώνει την νευρο-μυϊκή συναρμογή, περιορίζει τους τραυματισμούς, αυξάνει την πραγματική δύναμη και μας κάνει καλύτερους αθλητές!\nΑποσπώμενο ζεύγος στηριγμάτων – άφεσης μπάρας ( J-Cups)\nΑποσπώμενο ζεύγος ασφαλειών μπάρας – Spotter Arms (μακρύτερου μήκους που χρησιμεύει και σαν ασφάλεια στα Squats.)\nΤροχαλία χαμηλής κωπηλατικής με εργονομικές “κόντρες” για τα πέλματα.\nΜονόζυγο με αντιολισθητικές λαβές.\nΦορητό Dip Station (δίζυγο) με λαβές διαφορετικού ανοίγματος.\nΦορητό εξάρτημα με μαξιλάρι για τη σταθεροποίηση των ποδιών στις έλξεις τροχαλίας.\nCore Trainer για την εκγύμναση του κορμού, με υποδοχές για μπάρα Φ50 και Φ28mm.\nMulti Grip Landmine bar (προσαρμόζεται στην άκρη της μπάρας για την άριστη εκτέλεση άρσεων θανάτου, κωπηλατικής, σταυρού κτλ).\nΛαβή έλξεων πλάτης.\nΚυρτή λαβή κωπηλατικής – τρικέφαλων.\n2 μονές λαβές crossover, περιστρεφόμενες με ρουλεμάν.\n2 θέσεις όρθιας αποθήκευσης Ολυμπιακών μπαρών.\nΜεταλλικός πίνακας – ασκησιολόγιο, με 6 ενσωματωμένα άγκιστρα κρέμασης εξοπλισμού.\nΒάρος (Ξύλινο Κιβώτιο):323kg.


Σκόρπιες Σκέψεις (Οι Σκέψεις του Σκορπιού): Κερατωμένες Ηθικολογίες #1\nΑναρτήθηκε από Σκορπινα στις Δευτέρα, Νοεμβρίου 04, 2013\nManolog3 4 Νοεμβρίου 2013 - 8:20 μ.μ.\nΣκορπινα μου, οπου υπαρχει δραση υπαρχει και αντιδραση. Το κερατο (ειτε σαν δραση είτε σαν αντιδραση) δεν εχει κατηγοριες γιατι το αποτελεσμα ειναι το ιδιο. Το θεμα ειναι να καταλαβεις γιατι το εκανες και γιατι στο εκαναν, που χαλασε η φαση δηλαδη. Ειμαι της αποψης πως αν μια σχεση ειναι να κρατησει θα κρατησει οτι και να συμβει, αν ψαχτεις αλλου σημαινει οτι κατι δεν παει καλα, οι λογοι πολλοι και συνηθως μοναδικοι για το καθε ζευγαρι.\nΤο κακο δεν ειναι στο κερατο αυτο καθε αυτο αλλα στη διαλυση της σχεσης, που ισως καποιος απο τους δυο- θυτης ή θυμα- ειχε επενδυσει σε αυτη. Λιαν προσφατως βρεθηκα εν μερη (γιατι ηταν περιεργο το ολο σκηνικο) στη θεση και των δυο μαλιστα οταν εγινα το θυμα μου ηρθε κεραμιδα και εχασα τη μπαλα ενω το γηπεδο ειχε γινει κατηφορικο. Στεναχωρηθηκα πολυ, υπηρχαν φορες που δεν την παλεψα μια.... αλλα καταλαβα οτι μονος μου δεν μπορω να γυρισω τη φαση, ειδικα οταν απεναντι μου ειχα μονο μια σκια και τιποτα αλλο.\nΤο σημαντικοτερο ειναι να μην υπαρχουν μετα απο ολο αυτο μισος και κακια. Δηλαδη θα ηταν μαλακια να πεις για καποιον που ερωτευτηκες και επειτα αγαπησες ενω σε κερατωσε οτι ειναι ηλιθιος, γιατι αυτοματως εσυ γινεσαι πιο ηλιθιος. Οχι δε μετανιωνεις, τουλαχιστον οχι εγω, πρεπει να εχεις το θαρρος και το θρασος να αντιμετωπισεις την πραγματικοτητα και κυριως τα συναισθηματα σου. Αντιθετως πρεπει ενιοτε να πεις και ευχαριστω στον αλλον που σε εκανε να ζησεις δυνατα. Ισως ακουγομαι ρομαντικος ή ευαισθητος καμια σχεση απλα ρεαλιστης και νομιζως πως πλεον επειδη ολοι παμε κατα διαολου αν κατι πρεπει να κρατησουμε ορθιο ή να φτιαξουμε αυτο ειναι η συμπεριφορα μας και να μαθουμε να μιλαμε "παντελωνατα"\nΣε ευχαριστω γιατι με την αναρτηση σου μου θυμισες κατι στιγμες ωραιες με ενα προσωπο και συγκεκριμενα εναν μικρο διαλογο που ειχα "θαψει" στο κεφαλι μου και πραγματικα χαμογελασα οταν μου "εσκασε". Ειναι αυτο που ειπα πριν πρεπει να μαθουμε να εκτιμαμε και να λεμε ευχαριστω για τις ωραιες αλλα και ομορφες (διαφορετικες λεξεις δυο εννοιες) στιγμες.\nΣκορπινα 5 Νοεμβρίου 2013 - 1:09 π.μ.\nΌπως προανέφερα οι κατηγοριοποίηση του κέρατου είναι προσωπική άποψη που δεν αλλάζει :) Σαφώς πρέπει να ψαχτείς. ΚΥΡΙΩΣ πρέπει να ψαχτείς. Είτε ως κερατάς είτε ως κερατωμένος. Πάντα πρέπει να ψαχτείς γιατί αυτή είναι η ουσία. Τι έκανες λάθος. Γιατί έκανες. Είναι σίγουρο. Λάθος επιλογή ατόμου, λάθος στιγμή, λάθος...\nΤο κακό είναι το κέρατο. Το καλό είναι η λήξη της σχέσης. Γιατί αυτό πρέπει να γίνει. Είναι σαν να έχεις μια μόλυνση και να περιμένεις ότι θα φτιαξει μόνη της.Λάθος. Πρέπει να απομακρυνθεί αυτό που την προκαλεί, να καταπολεμηθεί το μικρόβιο και τέλος να συνεχίσεις να ζεις.\nΣε κάθε περίπτωση οφείλεις από σεβασμό στον εαυτό σου να ψαχτείς για το κομμάτι που φταίς και αφήσεις τον άλλο να προχωρήσει παρακάτω. Μόνο έτσι θα πας και εσύ παρακάτω. Κανένα ευχαριστώ και καμία υποχρέωση. Μόνος του ο καθένας θα σηκωθεί και θα δυναμώσει.\n:) Χαίρομαι που ακόμα και με μια τέτοια ανάρτηση σου ξυπνάω όμορφες και ωραίες σκέψεις!\nManolog3 4 Νοεμβρίου 2013 - 8:23 μ.μ.\nΚαι αφου εγραψα ολο αυτο το σεντονι και κουρασα θα κλεισω με ενα αποσπασμα απο το Συμποσιο του Πλατωνα, μη φανταστεις δεν ειμαι τοσο ψαγμενος απλως μου το ειχε δωσει να το διαβασω και νομιζω πως κολλαει. Τουλαχιστον να γραψω και τιποτα σοβαρο μπας και βγει τιποτα.\n"Αν τύχει κάποτε μάλιστα να συναντήσει το ίδιον εκείνο το πραγματικό του ήμισυ,\n…τότε πλέον η συγκίνησή τους είναι εξαιρετική από το αίσθημα στοργής, κοινής καταγωγής, έρωτος. Ούτε στιγμή, θα έλεγα, δεν δέχονται ν” αποχωρισθούν.\n«Τι είν” αυτό που ζητείτε, άνθρωποι, ο ένας από τον άλλον;»\nΚαι αν εκείνοι δεν ήξεραν τι ν” απαντήσουν, και τους ρωτούσε και πάλι:\n«Θέλετε μήπως αυτό; να μείνετε μαζί ο ένας με τον άλλον όσον το δυνατόν περισσότερο, ώστε και νύκτα και ημέρα να μην αποχωρίζεσθε;…»\nΜόλις ακούσει αυτά, ούτε ένας -είμαστε βέβαιοι- δεν θα έλεγε όχι, ούτε θα εκδήλωνε άλλη επιθυμία. Αντίθετα θα πίστευε, πως άκουσε απαράλλακτα ό,τι τόσον καιρό τώρα ποθούσε, να ενωθεί και να συγχω\nνευθεί με τον αγαπημένο του, ώστε να γίνουν ένας αντί δύο.\nΤου ολοκλήρου λοιπόν ο πόθος και η ορμή έχει τ” όνομα Έρως"\nΣκορπινα 5 Νοεμβρίου 2013 - 1:10 π.μ.\nΑυτό είναι ο έρωτας. Η συμπλήρωση του ολόκληρου! :)\nHfaistiwnas 10 Νοεμβρίου 2013 - 7:08 μ.μ.\nΜε έχουν κερατώσει, εντάξει με πείραξε, αλλά οκ, το φαγα και έφυγα..\nΣκορπινα 11 Νοεμβρίου 2013 - 1:13 μ.μ.\nΑυτό ακριβώς.Συμβαίνει. Συχνά και παντού. Και όσο μεγαλώνουμε παιδιά ανασφαλή και καταπιεσμένα τόσο θα συμβαίνει. :(


Apollon dance studio: Fun Carnival Dancing 2017 - Travelling in Myths - Σχολή Ιλίου! Google+\nFun Carnival Dancing 2017 - Travelling in Myths - Σχολή Ιλίου!\nΗ επιστροφή του Οδυσσέα στην Ιθάκη διήρκεσε μια ολόκληρη 10ετία, όπου μέσα σε αυτά τα χρόνια συνέβησαν πάρα πολλά, κανείς όμως δεν έμαθε ποτέ τι ακριβώς γινόταν όλα αυτά τα χρόνια που έλειπε στο ζεστό και κατά τα άλλα χαρούμενο σπίτι του όπου ο αγαπημένος του σκύλος Άργος είχε μαραζώσει από τον καημό του για τον αφέντη του που έλειπε αλλά και για την αφεντικίνα του Πηνελόπη που κάθε άλλο παρά πιστή του ήταν σε αντίθεση με ότι έλεγε, η σχέση της με τον Επίμαχο αλλά και τον Αντίνοο είχαν δημιουργήσει πολλά προβλήματα στο κατά τα άλλα ζεστό οικογενειακό περιβάλλον του Οδυσσέα!!!! Η απρόσμενη επιστροφή του φέρνει την Πηνελόπη σε...\nΗ συνέχεια από την ομάδα του Ιλίου!!!\nΗ ανατρεπτική επιστροφή του Οδυσσέα, χάρισε στην σχολή του Ιλίου, την 1η θέση, αλλά και στους: Κατερίνα, Σταυρούλα, Αναστασία, Κατερίνα, Χρήστο και Λευτέρη, από 300 πόντους!!!\nΗ επιστροφή του Οδυσσέα κατά την μυθολογία!!!\nΣτην επιστροφή του στην Ιθάκη, ο Οδυσσέας, χρειάστηκε αρχικά να μεταμφιεστεί. Εκείνος που θεωρούσαν νεκρό, γόνοι από βασιλικές οικογένειες, είχαν βάλει σκοπό να πάρουν τον θρόνο του. Έτσι, με την βοήθεια του Εύμαιου και του γιου του, Τηλέμαχου, κατάφερε να εξοντώσει και τους σαράντα μνηστήρες που πολιορκούσαν την Πηνελόπη.\nΗ Επιστροφή του Οδυσσέα, από την ομάδα του Ιλίου!!!\nΟ Οδυσσέας έχει μεταμφιεστεί και παρακολουθεί τους μνηστήρες που πλησιάζουν την Πηνελόπη. Προσπαθούν να την κερδίσουν και εκείνη τελικά υποκύπτει!!! Όλα διαδραματίζονται με χορό Charleston από τις βασιλικές παλλακίδες, στον ήχο του “Οδυσσέα” από τους Νάμα! Το κέφι ανεβαίνει όμως στα ύψη, με την είσοδο του Οδυσσέα και την αποκάλυψή του!!! Το κοινό δεν θα μπορούσε να αντισταθεί στο “Είπες θα 'σουνα πιστή” του Δήμου Μυλωνά, και χόρεψε Τσιφτετέλι μαζί με την ομάδα του Ιλίου!!! Οι κριτές, φυσικά τους χάρισαν την 1η θέση!!!\nΤην Τσικνοπέμπτη, 16 Φεβρουαρίου, η ομάδα του Ιλίου, μας έχει ετοιμάσει ένα ξεχωριστό σκετς!!! Ποια θέση θα λάβει;;; Σε ποια θέση θα βρεθεί στην τελική κατάταξη;;;\nΤο σίγουρο είναι πως μας περιμένει όλους μία βραδιά γεμάτη όμορφες στιγμές, καλή, Απολλώνια παρέα και φυσικά, αφού θα τσικνίσουμε μαζί, και πολύς πολύς χορός!!!\nΤσικνοπέμπτη, 16 Φεβρουαρίου θα είμαστε όλοι εκεί!!!\nΜάθετε κι εσείς για τα οφέλη καιτα συναισθήματα που αποκομίζουμε μέσω του χορού!


Super League - Χιμένεθ:»Είμαστε ΑΕΚ, δεν φοβόμαστε κανέναν» :: Athletic Radio 104,2\nAthletic Radio 104,2 > Super League > Χιμένεθ:»Είμαστε ΑΕΚ, δεν φοβόμαστε κανέναν»\nΧιμένεθ:»Είμαστε ΑΕΚ, δεν φοβόμαστε κανέναν»\nΗ ΑΕΚ φαίνεται να… έχει πάρει τον αέρα του Παναθηναϊκού φέτος γεγονός που κάνει το Μανόλο Χιμένεθ να δηλώνει αισιόδοξος.\nΔημοσίευση: 12 Φεβ 2011, 10:23 Eπιμέλεια: Athletic Radio\nΜε «όπλο» την καλή αμυντική λειτουργία η ΑΕΚ θα επιδιώξει στο ματς, με τον Παναθηναϊκό, που κλείνει την 22η αγωνιστική της Superleague να πάρει τη νίκη και να συνεχίσει την τρίτη (δύο με ΠΑΟ, μία με ΟΣΦΠ) φετινή της νίκη σε ντέρμπι.\nΜάλιστα ο Ισπανός τεχνικός έχει δουλέψει σε λάθη που έγιναν στην τελευταία ήττα της ομάδας του από τον Παναθηναϊκό για το Κύπελλο και πάνω σ’ αυτά θέλει να στηριχθεί ώστε να καταφέρει να φτάσει σε ένα κερδοφόρο αποτέλεσμα.\nΚατά την ομιλία του τους είπε: «Αυτό το παιχνίδι είναι παράδειγμα προς αποφυγή. Παίξατε πολύ πίσω και δώσαμε χώρο στους αντιπάλους μας. Αυτό δεν πρέπει να επαναληφθεί. Είμαστε η ΑΕΚ και δεν φοβόμαστε κανέναν. Πρέπει να μπούμε στο γήπεδο και να δώσουμε μάχες. Να είμαστε μαχητές, να τα δώσουμε όλα για να πάρουμε τη νίκη. Πρέπει να είμαστε συγκεντρωμένοι, σοβαροί και πολύ συμπαγείς«.\nΑπό την πλευρά του ο Σκόκο είπε για το ματς με τον Παναθηναϊκό στο «Novasports»: «Είναι ένα πολύ σημαντικό παιχνίδι. Νομίζω ότι σ’ αυτά τα ‘μεγάλα’ ματς πρέπει όχι μόνο ΄μεγάλοι’ παίκτες, αλλά όλοι να αγωνίζονται όσο γίνεται καλύτερα. Πιστεύω ότι το πρόβλημα μας δεν είναι αυτά τα παιχνίδια. Το θέμα είναι να δείχνουμε την ίδια σοβαρότητα και στα υπόλοιπα ματς. Μιλάμε για ένα ντέρμπι, στο οποίο θέλεις τη νίκη για να δώσεις χαρά στον κόσμο. Πρόκειται για πολύ σημαντικό παιχνίδι, αν και η νίκη θα μας δώσει απλά τρεις βαθμούς. Δεν έχει καμία σχέση με το ματς στο Κύπελλο που έγινε πριν από λίγες μέρες. Είναι εντελώς διαφορετικό παιχνίδι«.


O Μπομπ Ντίλαν ανακοίνωσε νέο άλμπουμ με καινούργια τραγούδια μετά από 8 χρόνια | LiFO\n8.5.2020 | 21:21\nΤο ‘Rough and Rowdy Ways’ όπως ονομάζεται το νέο άλμπουμ του Μπομπ Ντίλαν θα κυκλοφορήσει στις 19 Ιουνίου. σηματοδοτώντας την δισκογραφική του επιστροφή με νέα τραγούδια μετά από 8 χρόνια.\nΟ δίσκος θα είναι διπλός και έρχεται μετά από τρία άλμπουμ με διασκευές – τα Shadows in the Night (2015), Fallen Angels (2016) και το τριπλό Triplicate (2017). Το προηγούμενο άλμπουμ του με τραγούδια που είχε συνθέσει ο ίδιος ήταν το Tempest που κυκλοφόρησε το 2012.\nΔυο κομμάτια από το νέο άλμπουμ του Ντίλαν κυκλοφόρησαν τις προηγούμενες βδομάδες. Το Murder Most Foul είναι το μεγαλύτερο κομμάτι που έχει γράψει. Διαρκεί 17 λεπτά και είναι μια μυστικιστική ελεγεία πάνω στην δολοφονία του Τζον Κένεντι. Στο πιο σύντομο σε διάρκεια Ι Contain Multitudes, τραγουδάει: “I’m just like Anne Frank, like Indiana Jones / And them British bad boys, the Rolling Stones … I sing the songs of experience like William Blake / I have no apologies to make.”\nΚυκλοφόρησε όμως και ένα τρίτο τραγούδι, πιο γρήγορο, με στοιχεία blues και ροκ και τίτλο False Prophet. Εκεί λέει τους στίχους: "I ain't no false prophet / I just said what I said / I'm just here to bring vengeance on somebody's head."\nO Ντίλαν επρόκειτο να περιοδεύσει αυτό το διάστημα στην Ιαπωνία αλλά αναγκάστηκε να αναβάλει στις συναυλίες του λόγω της πανδημίας.


«Δεν δίνουν δεκάρα τσακιστή για την υγεία μας!» | StoNisi.gr\n«Δεν δίνουν δεκάρα τσακιστή για την υγεία μας!»\nΟργισμένη αντίδραση για τους εμβολιασμούς κυβερνητικών στελεχών από τους νοσοκομειακούς γιατρούς\n«Δεν δίνουν δεκάρα τσακιστή για την υγεία μας»! Οργισμένη είναι η αντίδραση για τους εμβολιασμούς κυβερνητικών στελεχών από την Ομοσπονδία Ενώσεων Γιατρών Ελλάδας αναφορικά με τους εμβολιασμούς κυβερνητικών στελεχών που σημειώνουν σε ανακοίνωσή τους:\nΥ.Γ. 2: Άλλωστε σήμερα 30/12/20 με παρέμβασή της η αναπληρώτρια κυβερνητική εκπρόσωπος δήλωσε πως μπαίνει τέλος στον κατά προτεραιότητα εμβολιασμό κυβερνητικών στελεχών, επιβεβαιώνοντας έτσι πανηγυρικά τις σχετικές καταγγελίες.»


deals Αρχεία - ForthRight: Κατασκευή ιστοσελίδας, Seo, Social Media\nTo bonusdeals.gr ανανεώθηκε και έγινε mobile friendly!\nΤο Bonus Deals, το μεγαλύτερο σε επισκεψιμότητα deal aggregator site της Ελλάδας, ανανεώθηκε πλήρως για να είναι προσβάσιμο σε όλους τους επισκέπτες, χωρίς κανέναν περιορισμό! Η σελίδα άλλαξε, ώστε να είναι φιλική και στους χρήστες mobile συσκευών (κινητά, tablets), κάνοντας το σερφάρισμα και την αναζήτηση της προσφοράς που επιθυμείτε παιχνιδάκι! Βρείτε ακριβώς αυτό που χρειάζεστε…\n“Κρατήστε” στα χέρια σας τις καλύτερες προσφορές, στέλνοντας μόνο ένα SMS!\nΣτρατηγική συμφωνία με την ActiveMMS υπέγραψε η ForthRight. Η ActiveMMS θα υποστηρίξει τον καινούριο τρόπο που θα παρουσιάζονται οι προσφορές στο BonusDeals.gr. Πλέον θα δίνεται η δυνατότητα στους επισκέπτες του μεγαλύτερου deal aggregator στην Ελλάδα να μπορούν να αποκτήσουν το εκπτωτικό κουπόνι με ένα SMS στο κινητό τους! Μια υπηρεσία που θα εμπλουτίσει τις προσφορές…\nΤο bonusdeals.gr δημιουργήθηκε στο τέλος του 2010, όταν ξεκίνησαν στην Ελλάδα τα πρώτα σημάδια κρίσης. Δημιουργήθηκε από την ανάγκη του καταναλωτικού κοινού για προϊόντα και υπηρεσίες σε πιο προσιτές τιμές αλλά και την ταυτόχρονη διείσδυση του Internet στην ελληνική κοινωνία. Το bonusdeals.gr είναι ένα site που συγκεντρώνει όλες τις προσφορές για προϊοντα και υπηρεσίες από…


ΔΕΥΤΕΡΗ ΣΥΝΕΧΟΜΕΝΗ ΕΚΤΟΣ ΕΔΡΑΣ ΙΣΟΠΑΛΙΑ | PFC\nΔΕΥΤΕΡΗ ΣΥΝΕΧΟΜΕΝΗ ΕΚΤΟΣ ΕΔΡΑΣ ΙΣΟΠΑΛΙΑ\nΙσόπαλη με 1-1 αναδείχτηκε η Παναχαική στην Δράμα κόντρα στην Δόξα για την 5η αγωνιστική της Super League 2. Με αυτό το αποτέλεσμα, η Παναχαϊκή έφτασε τους 9 βαθμούς στο πρωτάθλημα, παρέμεινε αήττητη, ενώ αυτή ήταν η δεύτερη συνεχόμενη ισοπαλία με το ίδιο σκορ, καθώς είχε προηγηθεί επίσης εκτός, ο αγώνας με τον Απόλλωνα Λάρισας.\nΜόλις στο 2' ήρθε η πρώτη καλή στιγμή για τους "κοκκινόμαυρους". Ο Σιατραβάνης κινήθηκε από τον άξονα προς την μεγάλη περιοχή της Δόξας, έκανε το σουτ και ο Μένκα έπεσε και έδιωξε. Στο 4' σε μία ανύποπτη φάση, η Δόξα ευτύχησε να προηγηθεί. Ο Σιώπης δοκίμασε του σουτ λίγο έξω από την περιοχή, ο Ρουγκάλας προσπάθησε με κεφαλιά να απομακρύνει την μπάλα, αλλά αυτή κατευθύνθηκε στην εστία του Σούλη για το 1-0.\nΜέχρι και το πρώτο 20λεπτο, η Δόξα Δράμας ήταν αυτή που είχε την πρωτοβουλία των κινήσεων, αλλά από εκείνο το χρονικό σημείο και έπειτα, η Παναχαϊκή πήρε τα ηνία.\nΗ ομάδα του Σπύρου Μπαξεβάνου δημιουργούσε προϋποθέσεις για κάποια φάση, αλλά η πρώτη μεγάλη στιγμή ήρθε στο 36'. Ο Ο Τσελεπίδης βρήκε όμορφα με βαθιά μπαλιά και αλλάζοντας παιχνίδι τον Παπατόλιο στα αριστερά. Ο αριστεροπόδαρος χαφ της Παναχαϊκής έκανε την σέντρα και ο Μωραΐτης που κινήθηκε έξυπνα μέσα στην μεγάλη περιοχή των γηπεδούχων έκανε την κεφαλιά, αλλά η μπάλα πέρασε ελάχιστα δίπλα από τα αριστερό δοκάρι του Μένκα.\nΤο ημίχρονο ολοκληρώθηκε με το σκορ στο 1-0.\nΣτο 48' δημιουργήθηκε η πρώτη καλή στιγμή για την πατρινή ομάδα στο δεύτερο ημίχρονο. Ο Coll εκτέλεσε το φάουλ από δεξιά με την μπάλα να κινείται επικίνδυνα εντός περιοχής και παραλίγο να αιφνιδιάσει τον Μένκα.\nΗ υπεροχή της "κοκκινόμαυρης" ομάδας καρποφόρησε στο 54'. Ο Ιντζόγλου βρήκε με μεγάλη μπαλιά τον Μωραΐτη εντός περιοχής που μονομάχησε με τον αντίπαλο αμυντικό Καψάλη και από την κόντρα επωφελήθηκε ο Coll που έστειλε την μπάλα στα δίχτυα για το 1-1.\nΣτο 71' ο Λινάρδος δοκίμασε σουτ εκτός περιοχής και η μπάλα πέρασε πάνω από το οριζόντιο δοκάρι. Στο 76' ο Μωραΐτης ξέφυγε υπέροχα από τους αντίπαλους αμυντικούς, μπήκε στην περιοχή, αλλά του σουτ που έκανε κατέληξε στην αγκαλιά του Μένκα.\nΣτο 80' ο Σιατραβάνης εκτέλεσε το κόρνερ από τα αριστερά, η μπάλα πήγε στο δεύτερο δοκάρι και ο Ρουγκάλας με ένα σκαστό σουτ προσπάθησε να σκοράρει, αλλά η μπάλα πήρε πολύ ύψος και δεν ανησύχησε τον τερματοφύλακα.\nΣτο 85' η Παναχαϊκή έχασε ακόμα μία ευκαιρία για το γκολ της νίκης. Ο Ιντζόγλου είδε στην πλάτη της άμυνας της Δόξας τον Πολίμο, έκανε την μπαλιά και ο τελευταίος απέναντι από τον τερματοφύλακα των γηπεδούχων έκανε την κεφαλιά με την μπάλα να καταλήγει αρκετά μέτρα άουτ. Στο 90' ο Σούλης έσωσε την εστία του από παραβίαση, όταν ο Κόντος βρέθηκε σε θέση τετ-α-τετ.\nΔόξα Δράμας (Ανυφαντάκης): Μένκα, Σιώπης, Μαρκοπουλιώτης, Καψάλης, Παπαργυρίου, Πλέγας, Πινδώνης (60' Οικονόμου), Χάμοντ, Ρόβας (63' Κόντος), Κρητικός (81' Κουκόλης), Ιωαννίδης.\nΠαναχαϊκή (Μπαξεβάνος): Σούλης, Πολίμος, Τσελεπίδης, Ρουγκάλας, Παπατόλιος, Ιντζόγλου, Λινάρδος, Coll (93' Σταμόπουλος), Σιατραβάνης (89' Αντωνακόπουλος), Κυνηγόπουλος (77' Μαυριάς), Μωραΐτης.


Ρηγίλλης 18: Δηλώσεις 100 στελεχών των ΣΥΡΙΖΑ- ΑΝΕΛ κόντρα στα μέτρα και στην προνομοθέτηση, που δείχνουν την πλήρη υποταγή τους στην επιθυμία για εξουσία- Τσίπρα έχουν, όχι τσίπα!\nΔηλώσεις 100 στελεχών των ΣΥΡΙΖΑ- ΑΝΕΛ κόντρα στα μέτρα και στην προνομοθέτηση, που δείχνουν την πλήρη υποταγή τους στην επιθυμία για εξουσία- Τσίπρα έχουν, όχι τσίπα!\nΤο ότι τα στελέχη του ΣΥΡΙΖΑ έχουν τσακωθεί με λέξεις όπως η αλήθεια, η ειλικρίνεια, η εντιμότητα, η αξιοπιστία, η ντομπροσύνη… είναι πασιφανές.\nΌταν τους ακούς να λένε «όχι», είναι βέβαιο ότι εννοούν «ναι». Και τι «ναι»… μεγαλοπρεπέστατο και «στα τέσσερα», όπως εκείνο του Τσίπρα μετά από το δημοψήφισμα.\nΈτσι δεν δίναμε σημασία σε όσα κατά καιρούς έλεγαν τα διάφορα κυβερνητικά στελέχη, κοινοβουλευτικά και μη.\nΩστόσο κάποιοι που φαίνεται ξέρουν\nκαλύτερα τους κυβερνώντες κατέγραφαν όλο αυτό το διάστημα τις δηλώσεις τους . Διερρήγνυαν τα ιμάτιά τους όλοι ότι δεν πρόκειται να υπάρξουν νέα μέτρα και ότι η κυβέρνησή τους δεν υπάρχει περίπτωση να προνομοθετήσει μέτρα για μετά το 2018, γιατί κάτι τέτοιο δεν είναι δημοκρατικό.\nΗ ΝΔ, η οποία έκανε την καταγραφή, έδωσε στη δημοσιότητα δηλώσεις 100 στελεχών, τα οποία τώρα, φυσικά, θα ψηφίσουν τα νέα μέτρα «με τα δυο χέρια», κόντρα στη λογική. Γιατί όπως έχουμε ξαναπεί, μπορεί να έχουν Τσίπρα, αλλά τσίπα σίγουρα δεν έχουν.\nΔιαβάστε τις δηλώσεις των παλικαράδων των ΣΥΡΙΖΑ και ΑΝΕΛ.\nΕτικέτες δηλώσεις στελεχών ΣΥΡΙΖΑ


Διαδικτυακή ενημέρωση μαθητών Γ΄ Λυκείου του 1ου ΕΠΑΛ Φλώρινας για τις πανελλαδικές εξετάσεις 2021 – 1ο ΕΠΑ.Λ. Φλώρινας\n22/05/2021 από Αγγελική Μακατσώρη\nΣας ενημερώνουμε ότι την Τρίτη 25/5/2021 στις 7:30 μ.μ. θα πραγματοποιηθεί διαδικτυακή ενημέρωση στους μαθητές της Γ΄Λυκείου, από τον κ. Σπύρο Παπαχαρίση εκπαιδευτικό ΠΕ82, Συ.Ε.Π. στο Κ.Ε.Σ.Υ. Φλώρινας, με θέμα:\n«Πανελλαδικές ΕΠΑ.Λ. 2021»\nΗ παρουσίαση του νέου πλαισίου εισαγωγής στην τριτοβάθμια.\nΤι είναι η Ελάχιστη Βάση Εισαγωγής.\nΤι είναι το Παράλληλο Μηχανογραφικό.\nΤο Μηχανογραφικό των ΕΠΑ.Λ. – Που πρέπει να εστιάσουν οι υποψήφιοι/ες κατά την σύνταξή του.\nΣτην συνάντηση θα δοθεί η ευκαιρία να τεθούν ερωτήσεις σχετικά με το ευρύτερο πλαίσιο των Πανελλαδικών εξετάσεων 2021, της συμπλήρωσης του Μηχανογραφικού, του πλαισίου των Μετεγγραφών κ.λπ.\nΤο link της συνάντησης θα αποσταλεί στα email των κηδεμόνων των μαθητών\nΚατηγορίες Ανακοινώσεις,Αρχική,Δραστηριότητες,Ενημέρωση,Πανελλήνιες Εξετάσεις Πλοήγηση άρθρων


Αναζήτηση για οικόπεδο προς πώληση Αφίδνες, Υπόλοιπο Αττικής - Realestate.com.gr\nΑναζήτηση ακινήτωνΑναζήτηση για οικόπεδο προς πώληση Αφίδνες, Υπόλοιπο Αττικής\nΑναζήτηση για οικόπεδο προς πώληση Αφίδνες, Υπόλοιπο Αττικής\nΙπποκράτειος Πολιτεία (Αγία Τριάδα), Οικόπεδο 765 τ.μ. προς πώληση\nΣ.Δ.0,4, Σ.Κ 0,4, Διαστάσεις 28Χ27, αμιγούς κατοικίας, εντός σχεδίου, με προσχέδια, σε πολύ καλή θέση απέναντι από σταυροδρόμι.\nΙπποκράτειος Πολιτεία (Αγία Τριάδα), Οικόπεδο 2000 τ.μ. προς πώληση\nΑφίδνες (IPPOKRATEIOS POLITEIA (AGIA TRIADA)), οικόπεδο 2000 τμ προς πώληση, 300.000 € - Κωδικός 173190\nΑφίδνες, Οικόπεδο 1230 τ.μ. προς πώληση\nΑφίδνες (AFIDNES), οικόπεδο 1230 τμ προς πώληση, 60.000 € - Κωδικός 186994\nΑφίδνες, Οικόπεδο 2400 τ.μ. προς πώληση\nΑφίδνες, οικόπεδο 2400 τμ προς πώληση, 300.000 € - Κωδικός 191329\nΙπποκράτειος Πολιτεία (Αγία Τριάδα), Οικόπεδο 805 τ.μ. προς πώληση\nΑφίδνες (IPPOKRATEIOS POLITEIA (AGIA TRIADA)), οικόπεδο 805 τμ προς πώληση, 70.000 € - Κωδικός 193799\nΨάξε για οικόπεδο προς πώληση Αφίδνες, Υπόλοιπο Αττικής και βρες αυτό που σου ταιριάζει μέσα από 5 ποιοτικά ακίνητα


ΔΙΑΓΩΝΙΣΜΟΣ ΓΙΑ ΜΑΣΚΩΤ ( MASCOT ) - Μέσα... και έξω... απ'τα αποδυτήρια... - Τα πάντα για τον αθλητισμό - MarkaSport\nΔΙΑΓΩΝΙΣΜΟΣ ΓΙΑ ΜΑΣΚΩΤ ( MASCOT )\nΗ Οργανωτική Επιτροπή των 2ων Μεσογειακών Παράκτιων Αγώνων Πάτρα 2019, αναζητά προτάσεις και ιδέες, για τη δημιουργία Μασκότ της Διοργάνωσης και καλεί τα ενδιαφερόμενα φυσικά και νομικά πρόσωπα (Εικαστικούς, Γραφίστες, Αρχιτέκτονες κ.λπ.) του Ν. Αχαΐας, να εκδηλώσουν το ενδιαφέρον τους.\nΟ δημιουργός της πρότασης που θα επιλεγεί για Μασκότ, θα λάβει ως έπαθλο το ποσό των 1.000 €. Η 2η & 3η πρόταση/ιδέα θα λάβουν ως έπαθλο 500 €. Επιπλέον, όλοι οι δημιουργοί των επιλεγμένων σχεδίων θα λάβουν δωρεάν πρόσβαση στους χώρους των Αγώνων, κατά τη διάρκεια των Αγώνων.\nΚαταληκτική ημερομηνία κατάθεσης των προτάσεων ορίζεται η 10η Απριλίου 2019 και ώρα 12 η μεσημβρινή.


Τραχειομαλάκια - Βρογχομαλάκια - Κοινωνική Φροντίδα\nΑνήκει στις συγγενείς διαμαρτίες του κατώτερου αναπνευστικού συστήματος. Χαρακτηρίζεται από αυξημένη ενδοτικότητα του τοιχώματος της τραχείας ή των βρόγχων λόγω δυσπλασίας, υποπλασίας ή απουσίας υποκείμενων χόνδρινων δακτυλίων. Φυσιολογικά, κατά τη διάρκεια της αναπνοής η διάμετρος στην εξωθωρακική μοίρα της τραχείας καθορίζεται από την ατμοσφαιρική και ενδοαυλιακή πίεση, ενώ στους ενδοθωρακικούς αεραγωγούς από την ενδοθωρακική και ενδοαυλική πίεση. Η σύμπτωση της εξωθωρακικής τραχείας κατά την εισπνοή και των ενδοθωρακικών αεραγωγών κατά την εκπνοή ή το κλάμα δεν είναι πλήρης, γιατί τα τοιχώματα των αεραγωγών είναι σχετικά δύσκαμπτα.\nΑν όμως υπάρχει αυξημένη ενδοτικότητα των αεραγωγών (τραχειομαλακία ή βρογχομαλακία) τα τοιχώματά τους μπορεί να συμπέσουν και να αποφραχθούν κατά το ευένδοτο τμήμα τους στην εισπνοή ή την εκπνοή ,ανάλογα με τη θέση που εντοπίζεται η βλάβη. Η τραχειοβρογχομαλακία συχνότερα συνυπάρχει με άλλες συγγενείς ανωμαλίες (π.χ. τραχειοοισοφαγικό συρίγγιο, αγγειακός δακτύλιος) ή παθήσεις (π.χ. βρογχοπνευμονική δυσπλασία).\nΗ νόσος προβάλλει κλινικά τους πρώτους μήνες της ζωής με α) αναπνευστική δυσχέρεια και συρίττουσα αναπνοή, ιδιαίτερα στη διάρκεια των γευμάτων και του κλάματος, β) υποτροπιάζοντα επεισόδια άπνοιας ,ωχρότητας, κυάνωσης ή «απειλούμενου θανάτου», γ) εκπνευστικό σιγμό ,που εξελικτικά επιδεινώνεται και δ) συχνές λοιμώξεις του κατώτερου αναπνευστικού συστήματος. Σε μερικές περιπτώσεις οι εκδηλώσεις είναι αρχικά ήπιες ,αλλά στη συνέχεια επιδεινώνονται.\nΕπιτυγχάνεται με πλάγια ακτινοσκόπηση του τραχήλου και του θώρακα και κατάποση σκιαγραφικού υλικού, που δείχνει ελάττωση της διαμέτρου της τραχείας κατά την εισπνοή ή την εκπνοή.\nΗ διάγνωση επιβεβαιώνεται ενδοσκοπικά με εύκαμπτο βρογχοσκόπιο. Οι ασθενείς με τραχειομαλακία ,που συνυπάρχει με τραχειοοισοφαγικό συρίγγιο, παρουσιάζουν συχνά Γαστροοισοφαγική παλινδρόμηση ή και στένωση του οισοφάγου. Το τραχειοοισοφαγικό συρίγγιο μπορεί να υποτροπιάσει μετά τη χειρουργική διόρθωση. Χρειάζεται προσεκτικός έλεγχος για να διευκρινιστεί αν με την τραχειομαλακία συνυπάρχουν άλλες ανωμαλίες.\nΑν οι εκδηλώσεις είναι ήπιες ακολουθείται συντηρητική αντιμετώπιση αναμένοντας την πλήρη υποχώρησή τους με την πρόοδο της ηλικίας. Σημειώνεται ότι με την εισπνοή β2 διεγερτών μπορεί να επιδεινωθούν τα συμπτώματα από την απόφραξη των αεραγωγών, επειδή ελαττώνεται περισσότερο ο τόνος τους. Σε ασθενείς με σοβαρά συμπτώματα (υποτροπιάζουσες πνευμονίες ,επεισόδια απειλητικά για τη ζωή) απαιτείται επεμβατική αντιμετώπιση.\nΗ αορτοπηξία έχει πολύ καλά αποτελέσματα σε περισσότερο από τα 2/3 των ασθενών και πρέπει να εφαρμόζεται από τους πρώτους μήνες της ζωής. Αν συνυπάρχει σοβαρή Γαστροοισοφαγική παλινδρόμηση, διορθώνεται χειρουργικά σε δεύτερο χρόνο. Σε ασθενείς που έχει αποτύχει ή δεν μπορεί να εκτελεστεί αορτοπηξία, εκτελείται συνήθως τραχειοτομία και εξασφαλίζεται η βατότητα του αεραγωγού κατά την εκπνοή ,είτε εφαρμόζοντας συνεχή θετική πίεση (CPAP) είτε χρησιμοποιώντας επιμήκεις σωλήνες τραχειοτομίας.\nΗ ενδοτικότητα του τοιχώματος της τραχείας αναμένεται να βελτιωθεί με την πρόοδο της ηλικίας. Σε ασθενείς με βρογχομαλακία μπορεί να γίνει εκτομή του προσβεβλημένου τμήματος του βρόγχου και τελικο - τελική αναστόμωση. Αν αυτό δεν είναι δυνατό μπορεί να χρειαστεί πνευμονεκτομή.\nΗ τραχειομαλάκια , σε όσους επιβιώνουν συνήθως υποχωρεί τον 1Ο -2Ο χρόνο ζωής. Σε μερικές περιπτώσεις μπορεί να επιμένει για χρόνια.\nΠαιδιατρική - Ν. Ματσανιώτης Θ. Καρπάθιος και συνεργάτες.


Η δίκη της Χρυσής Αυγής συνεχίζεται. Ενημερώσου - POPAGANDA\nΜε την αφορμή των 4 χρόνων από τη δολοφονία του Παύλου Φύσσα, η πρωτοβουλία Golden Dawn Watch αρχίζει μια καμπάνια ενημέρωσης και ευαισθητοποίησης.\nΓι’ αυτό συνεχίζουμε να παρακολουθούμε. Συνεχίζουμε την προσπάθεια ώστε η δίκη αυτή να πάρει τη δημοσιότητα που της αξίζει. Από την έκβασή της θα κριθεί η ποιότητα της δημοκρατίας στην Ελλάδα.


Προσθήκη συνοδευτικής σελίδας - Υποστήριξη του Office\nΠροσθήκη συνοδευτικής σελίδας\nWord για Microsoft 365 Word για Microsoft 365 για Mac Word 2019 Word 2019 για Mac Word 2016 Word 2013 Word 2010 Word 2016 για Mac Word Starter 2010 Περισσότερα... Λιγότερα\nΤο Microsoft Word παρέχει μια συλλογή από πρακτικά προσχεδιασμένα εξώφυλλα. Επιλέξτε ένα εξώφυλλο και αντικαταστήστε το δείγμα κειμένου με το δικό σας κείμενο.\nΣτην καρτέλα Εισαγωγή , στην ομάδα σελίδες , κάντε κλικ στην επιλογή συνοδευτική σελίδα.\nΚάντε κλικ σε μια διάταξη εξώφυλλου από τη συλλογή των επιλογών.\nΜετά την εισαγωγή ενός εξώφυλλου, μπορείτε να αντικαταστήσετε το δείγμα κειμένου με το δικό σας κείμενο, κάνοντας κλικ για να επιλέξετε μια περιοχή του εξώφυλλου, όπως τον τίτλο, και πληκτρολογώντας το κείμενό σας.\nΓια να αντικαταστήσετε μια συνοδευτική σελίδα που δημιουργήθηκε σε προηγούμενη έκδοση του Word, πρέπει να διαγράψετε την πρώτη συνοδευτική σελίδα με μη αυτόματο τρόπο και, στη συνέχεια, να προσθέσετε μια συνοδευτική σελίδα με ένα σχέδιο από τη συλλογή λέξεων.\nΓια να διαγράψετε μια συνοδευτική σελίδα που έχει εισαχθεί με το Word, κάντε κλικ στην καρτέλα Εισαγωγή , κάντε κλικ στην επιλογή συνοδευτικές σελίδες στην ομάδα σελίδες και, στη συνέχεια, κάντε κλικ στην επιλογή Κατάργηση τρέχουσας συνοδευτικής σελίδας.\nΤο Microsoft Word προσφέρει μια συλλογή από βολικές προσχεδιασμένες συνοδευτικές σελίδες. Επιλέξτε ένα εξώφυλλο και αντικαταστήστε το δείγμα κειμένου με το δικό σας κείμενο.\nΣημείωση: Τα εξώφυλλα δεν εμφανίζουν αριθμούς σελίδας.\nΣτην καρτέλα Εισαγωγή, κάντε κλικ στην επιλογή Εξώφυλλο.\nΓια να δείτε πώς θα εμφανίζεται το εξώφυλλό σας, στο μενού Προβολή, επιλέξτε Διάταξη εκτύπωσης ή Διάταξη Web.\nΓια να αντικαταστήσετε ένα εξώφυλλο που έχει δημιουργηθεί σε παλαιότερη έκδοση του Word, πρέπει να διαγράψετε με μη αυτόματο τρόπο το πρώτο εξώφυλλο και στη συνέχεια, να προσθέσετε ένα νέο εξώφυλλο με ένα σχέδιο από τη συλλογή του Word.\nΚάντε κλικ στην καρτέλα Εισαγωγή, επιλέξτε Εξώφυλλο και στη συνέχεια, κάντε κλικ στην επιλογή Κατάργηση εξώφυλλου.


Η Γαλλία νίκησε με Ματουιντί την Σερβία - Διεθνή - SPORT 24\nΗ Γαλλία νίκησε με Ματουιντί την Σερβία\nΕπιμέλεια: Φώντας Σέμπρος Δημοσίευση: 07 Σεπ. 2015 23:25\nΗ Γαλλία πήρε φιλική νίκη με 2-1 επί της Σερβίας, χάρη σε δύο γκολ του Μπλεζ Ματουιντί, με το δεύτερο να είναι... γκολάρα (video)\nΣτο φιλικό του Μπορντό η Γαλλία νίκησε με 2-1 την Σερβία, έχοντας πρωταγωνιστή τον μέσο της Παρί Σεν-Ζερμέν, Μπλεζ Ματουιντί.\nΟ 28άχρονος άσος άνοιξε το σκορ στο 9' με κεφαλιά από εκτέλεση κόρνερ του Αντουάν Γκριεζμάν και στο 25' έκανε το 2-0 με τρομερό σουτ που έπιασε στην κίνηση, εκτός περιοχής.\nΟ Αλεκσάνταρ Μίτροβιτς μείωσε στο 40', ο Λιούμπομιρ Φέισα ήταν βασικός για τους Σέρβους, ενώ ο Αντονί Μαρσιάλ έπαιξε ξανά ως αλλαγή, έκανε δηλαδή την δεύτερη διεθνή του συμμετοχή και μένουν άλλες 23 για να πάρει άλλα 10.000.000 ευρώ η Μονακό από την Μάντσεστερ Γιουνάιτεντ.\nΤο πιο ιδιαίτερο στοιχείο του αγώνα είναι πως ο Ολιβιέ Ζιρού αποδοκιμάστηκε έντονα από τους Γάλλους φιλάθλους όταν αντικαταστάθηκε από τον Μπενζεμά στο 62'. Έκανε μία ακόμη καλή εμφάνιση, με 6 τελικές προσπάθειες από τις οποίες οι 5 ήταν εκτός στόχου.\nΓΑΛΛΙΑ: Λορίς, Σανιά (46' Ντεμπουσί), Βαράν, Μανγκαλά, Τρεμουλινάς, Σνιντερλέν, Πογκμπά, Ματουιντί (46' Κοντογκμπιά), Βαλμπουενά (76' Μαρσιάλ), Γκριεζμάν (90' Μουσά Σισοκό), Ζιρού (62' Μπενζεμά).\nΣΕΡΒΙΑ: Ράικοβιτς, Τόμοβιτς, Ιβάνοβιτς, Σπάχιτς (89' Κοσάνοβιτς), Ομπράντοβιτς, Μάτιτς, Γκούντελ (56' Λιάιτς), Φέισα (82' Πέτροβιτς), Μάρκοβιτς (58' Τόσιτς), Τάντιτς (46' Κόστιτς), Μίτροβιτς (78' Σκούλετιτς).\nΓαλλία - Σερβία 2-1\n18:44 ΒΑΛΕΝΘΙΑ Η Βαλένθια δεν θέλει εγγυημένο συμβόλαιο στην EuroLeague


χρώμα για μέταλλο Archives - Excel\nΑυγ 25, 2021 | ΕΙΔΙΚΟ ΧΡΩΜΑ, ΚΑΙΝΟΤΟΜΑ ΠΡΟΪΟΝΤΑ\nΕιδικό Χρώμα Excel- ΧΡΩΜΑΤΑ Για Τέλειο Αποτέλεσμα Ιδιοκτήτης: ΜαστροΓιώργο τα σίδερα που μου έβαψες πριν από 3 χρόνια αρχίσανε να σκουριάζουνε πάλι… Μάστορας: Κ. Σωκράτη όλες οι λαδομπογιές μετά από 3 – 4 χρόνια αρπάζουν λίγο σκουριά.. Ιδιοκτήτης: Δηλαδή μάστορα...\nΒάφονται τα Αλουμίνια;\nΘέλουμε να βάψουμε μια επιφάνεια αλουμινίου; Εννοείται μπορώ να βάψω Αλουμίνια. Η αλουμινένια επιφάνεια παλιά ή καινούργια πρέπει να είναι καθαρή. Εάν βάλουμε σε μικροσκόπιο μια επιφάνεια αλουμινίου θα δούμε ότι έχει μεγάλους πόρους. Το Ειδικό Χρώμα Για Δύσκολες...\nΓαλβανισμένες Επιφάνειες – Τσίγκος Βάψιμο\nΘέλουμε να βάψουμε μια καινούργια ή μια παλιά επιφάνεια Γαλβάνιζέ – Τσίγκο; Εάν η επιφάνεια είναι καινούργια συνήθως έχει μικρές ποσότητες λαδιού επάνω οπότε πρέπει πριν το βάψιμο να σκουπίσουμε καλά µε ένα πανί όπου υπάρχουν λάδια. Για να βάψουμε την γαλβανιζέ...


Ιωαννά Δεμέντη: Δημοσιογράφος που βάζει φωτιά στις κάμερες…(foto) – AmaliadaNews.gr\nΙωαννά Δεμέντη: Δημοσιογράφος που βάζει φωτιά στις κάμερες…(foto)\nEίναι εστεμμένη, δις μάλιστα. Εχει κατακτήσει τους τίτλους Μις Βόρεια Ελλάδα 2008, Miss Talent Europe 2009 και έχει κάνει αρκετές φωτογραφήσεις. Τα τελευταία χρόνια αποφάσισε να ασχοληθεί με την δημοσιογραφία και ήδη έχει κάνει τα πρώτα σημαντικά βήματα. Θέλει ν’ ασχοληθεί με την τηλεόραση και πιστεύει ότι μπορεί να κάνει καριέρα. Το βασικό όλων είναι ότι δεν κρύβει το ταλέντο της.\nΜΙΑ ΦΟΡΑ ΚΙ ΕΝΑΝ ΚΑΙΡΟ: Γεννήθηκε και μεγάλωσε στην Αθήνα. Ασχολήθηκε από τα 11 της χρόνια με το μπάσκετ, το χορό και το τραγούδι. Είναι επίσης personal trainer.\nΠΤΥΧΙΑ (ΓΑΛΛΙΚΑ ΚΑΙ ΠΙΑΝΟ): Είναι πτυχιούχος του τμήματος Βιβλιοθηκονομίας και Συστημάτων Πληροφόρησης του ΤΕΙ Αθηνών και της A.F. Studies (σχολή aerobic and fitness). Εχει ειδικευτεί ως aerobic instructor, step instructor, yoga instructor, pilates instructor, dance aerobic instructor και personal trainer. Τελευταίο και καλύτερο, το πτυχίο από το Εργαστήρι Επαγγελματικής Δημοσιογραφίας, ενώ μιλάει και αγγλικά.\nΠΑΡΘΕΝΙΚΗ ΕΜΦΑΝΙΣΗ: Στην… πασαρέλα, όπου κατέκτησε διαδοχικά τους τίτλους Μις Βόρεια Ελλάδα 2008 και Miss Talent Europe 2009. Εχει λάβει μέρος σε πολλές εκπομπές, ακόμα και σε πολιτικές του Νίκου Ευαγγελάτου, όπου άναψε φωτιές με τις παρεμβάσεις της.\nΦΙΛΟΔΟΞΙΕΣ: Είναι αποφασισμένη να κατακτήσει το χώρο της τηλεόρασης!\nΣΤΙΓΜΗ ΑΔΥΝΑΜΙΑΣ: Δεν υπήρξε κάτι συνταρακτικό που θα την έκανε να νιώσει αδύναμη.\nΚΟΛΛΗΜΕΝΗ ΜΕ... το γυμναστήριο, το διάβασμα, το Facebook, τη γρήγορη οδήγηση και τα spa. Τελευταία διαβάζει μετά μανίας πολιτικές αναλύσεις.\nΣΥΧΝΑΖΕΙ: Εξαρτάται από την παρέα και τη διάθεσή της. Προτιμά τις μεγάλες πίστες και το clubbing, αλλά όταν θέλει να χαλαρώσει πάει για φαγητό.\nΙΔΑΝΙΚΟΣ ΑΝΤΡΑΣ: Είναι αυτός που θα κάνει τα πάντα για να γίνει ευτυχισμένη και δεν συμβιβάζεται με κάτι λιγότερο.\n← Η πίτα του Σωματείου της Βιβλιοθήκης…\nΤελευταία προθεσμία για τα τέλη κυκλοφορίας….. →


Ντέρμπι για την Basket League έχουμε την Κυριακή (18/11) στο ΟΑΚΑ μεταξύ του Παναθηναϊκού και του Ολυμπιακού και ως συνηθίζουν οι αδερφοί Αγγελόπουλοι βρέθηκαν στο ΣΕΦ παραμονή μιας τόσο σπουδαίας αναμέτρησης και έδωσαν το παρών στην προπόνηση.\nΟι ιδοκτήτες της ΚΑΕ βρέθηκαν το απόγευμα του Σαββάτου (17/11) στο φαληρικό παλατάκι και παρακολούθησαν την τελευταία προπόνηση του Ολυμπιακού, πριν από το μεγάλο ματς με τον Παναθηναϊκό στο ΟΑΚΑ για την 7η ημέρα της Α1.\nΔεν υπήρξε κάποια ομιλία προς τους παίκτες απλά είδαν την προπόνηση στέλνοντας το μήνυμα στον Ντέιβιντ Μπλατ και τους ερυθρόλευκους άσους πως είναι πάντα δίπλα τους και στα εύκολα και στα δύσκολα...\nDOOM Κυριακή, 18 Νοεμβρίου 2018 18:56 Σύνδεσμος σχολίου\nΚΑΜΙΑ ΣΧΕΣΗ ΣΥΜΦΩΝΩ ΜΕ ΤΟΝ LEGEND, ΜΕΓΑΛΥΤΕΡΟ ΜΠΑΤΖΕΤ ΚΑΙ ΚΑΛΥΤΕΡΟΙ ΠΑΙΚΤΕΣ,ΜΕ ΤΟ ΣΚΕΠΤΙΚΟ ΤΟ ΔΙΚΟ ΣΟΥ ΣΑΚΗ ΤΟΤΕ ΤΟ ΣΥΜΒΟΛΑΙΟ ΤΟΥ ΣΠΑΝΟΥΛΗ ΗΤΑΝ ΤΑ 2/3 ΤΟΥ ΣΥΝΟΛΟΥ ΤΗΣ ΟΜΑΔΑΣ! ΑΚΥΡΗ Η ΣΥΓΚΡΙΣΗ ΠΟΥ ΕΚΑΝΕΣ! ΦΙΛΙΚΑ ΠΑΝΤΑ!\nΣΑΚΗΣ Κυριακή, 18 Νοεμβρίου 2018 18:04 Σύνδεσμος σχολίου\nΝΤΑΝΣΤΟΝ ΧΑΝΤΕΡ ΕΠΑΙΡΝΑΝ ΜΑΖΙ ΟΣΑ ΠΑΙΡΝΕΙ ΣΗΜΕΡΑ Ο ΠΡΙΝΤΕΖΗΣ.\nΤΟ ΜΠΑΤΖΕΤ ΑΠΟ ΤΗΝ ΠΕΡΙΟΔΟ 11-12 ΠΑΡΑΜΕΝΕΙ ΠΑΝΩ ΚΑΤΩ ΤΟ ΙΔΙΟ.\nLEGEND Κυριακή, 18 Νοεμβρίου 2018 17:19 Σύνδεσμος σχολίου\nΚΥΡΙΟΙ ΠΡΟΕΔΡΟΙ ΚΑΘΕ ΠΕΡΥΣΙ ΚΑΙ ΚΑΛΥΤΕΡΑ ΑΠΟ ΘΕΜΑ ΜΠΑΤΖΕΤ ΚΑΙ ΠΑΙΚΤΩΝ,ΝΑ ΘΥΜΗΘΟΥΜΕ ΜΠΑΤΖΕΤ ΣΦΑΙΡΟΠΟΥΛΟΥ ΜΕ ΝΤΑΣΤΟΝ,ΧΑΝΤΕΡ,ΝΤΑΡΝΕΝ ΑΚΟΜΑ ΚΑΙ ΤΟΝ ΠΕΤΓΟΥΕΙ ΠΟΥ ΗΤΑΝ ΛΙΡΑ ΕΚΑΤΟ ΕΔΩ ΚΑΙ 2 ΧΡΟΝΙΑ ΔΕΝ ΕΧΟΥΜΕ,ΑΠΟΡΩ ΜΕ ΤΟΝ ΜΠΛΑΤ ΜΕ ΤΙ ΕΓΓΥΗΣΕΙΣ ΗΡΘΕ! ΤΑ ΨΕΜΜΑΤΑ ΤΕΛΙΩΣΑΝ! ΚΟΙΤΑΞΤΕ ΣΗΜΕΡΑ ΝΑ ΑΝΑΣΤΗΣΟΥΜΕ ΤΟΝ ΒΑΖΕΛΟ ΜΕΤΑ ΑΠΟ ΚΑΘΕ ΗΤΤΑ ΠΟΥ ΚΑΝΕΙ!\nPanagiotis.tiakas@gmail.com Κυριακή, 18 Νοεμβρίου 2018 00:01 Σύνδεσμος σχολίου\nΔιάβασα πάλι κάτι για Αγωγές αγαπητοι Πρκεδροι,\nαλλά για αναγκαια Απόκτηση Παικτων Επιπέδου και Ενίσχυση της Ομαδας που περιμένουμε κάθε Μέρα, ακόμη δεν διάβασα τίποτε.\nΒλέπω τους Παικταράδες μας τον Δυναμιτη μας Νταστον, σαν τον Καλύτερο Μπλοκερ της Ευρολιγκα, τον Σλουκα και το Λιοντάρι Καιλ Ηαινς που πεζουν εξ αιτίας σας, στα Ξένα, σε ξενα Σωματεία και τους νοσταλγω τοσο πολυ στην αγαπημενη μας Ομαδα του Ολυμπιακου.\nΑπο τα πολύ Χοντρά σας Λάθη Κύριοι Αγγελοπουλοι που δεν μάθατε ποτέ από τα Λάθη σας, οπως να χανουμε μεσα απο τα Χερια μας, δικους μας Παικτες και να μην τους ανανεωνετε προωρα μεσα στη Σαισον όπως πρέπει και εφοσων το αξιζανε 1000 τοις 100, και τα επαναλαμβάνετε συνεχώς.\nΚαι είναι πολύ Κρίμα αυτο για την Ομάδα μας και δεν σας τιμάει καθόλου σαν τόσο έξυπνους Ανθρώπους και Γνωστες του Μπάσκετ.\nΒλάσης Σάββατο, 17 Νοεμβρίου 2018 22:54 Σύνδεσμος σχολίου\nμπράβο τους αλλά απορώ που τη βρίσκουν τη διάθεση... Η ομάδα όλο και κατεβαίνει επίπεδο... Αν δεν υπάρξουν άμεσα διορθωτικές κινήσεις, η ζημιά θα είναι αναντίστρεπτη...


Apple iOS 14.7: Έρχεται με το MagSafe battery pack | Magnesia.TV\nΑρχική Ειδήσεις Τεχνολογία Apple iOS 14.7: Έρχεται με το MagSafe battery pack\nH Apple έκανε διαθέσιμο το iOS 14.7 για όλα τα μοντέλα iPhone που το υποστηρίζουν, αλλά καθυστερεί λίγο η διάθεση του iPadOS 14.7 για τα tablets. Στην αναβαθμισμένη έκδοση του λειτουργικού συστήματος υπάρχει υποστήριξη του MagSafe battery pack.\nTo MagSafe Battery pack είναι μία εξτρά μπαταρία που μπορεί να προσαρμοστεί στο πίσω μέρος ενός iPhone, ώστε να επεκτείνεται η αυτονομία της συσκευής. To iOS 14.7 είναι το λειτουργικό που υποστηρίζει τη λειτουργία του, ενώ στο αναβαθμισμένο λειτουργικό σύστημα υπάρχει η υποστήριξη του Apple Card Family, δηλαδή της δυνατότητας από έναν κοινό λογαριασμό, όλων των πιστωτικών καρτών της οικογένειας.\nΕπιπρόσθετες πληροφορίες έχουν προστεθεί στις λειτουργίες επιμέρους εφαρμογών, όπως για την ποιότητα του αέρα μέσα από το Weather και το Maps, αλλά και τον εμπλουτισμό του Home app, προκειμένου να γίνεται χειρισμός του HomePod. Υπάρχει ανανέωση και στη βιβλιοθήκη των Podcasts στο iOS 14.7, μαζί με τη διόρθωση πολλών bugs που έχουν εντοπιστεί στις προηγούμενες εκδόσεις.\nΤο update μπορεί να γίνει αυτόματα, αλλά εάν θέλετε να το κάνετε πιο γρήγορα, μπορείτε να ακολουθήσετε τη διαδρομή Settings > General > Software Update.\nΠροηγούμενο άρθροPegasus Project: Τα iPhone επηρεάζονται από το NSO spyware\nΕπόμενο άρθροΤο κίτρινο γίνεται το πρωταγωνιστικό χρώμα των επόμενων ημερών: 4 looks και 8 items που πρέπει να δεις


Εψαχναν για χρυσάφι\nΘέμα: Εψαχναν για χρυσάφι 21/10/2017, 16:16\nΈψαχναν για χρυσάφι και κατέστρεψαν το βυζαντινό μοναστήρι των Αγίων Θεοδώρων στη Ραψάνη. Ο πυρετός του χρυσού που έκαιγε μία ομάδα επίδοξων χρυσοθήρων την οδήγησε ακόμα και στον βανδαλισμό ενός βυζαντινού μοναστηριού στη Λάρισα!\nΑπό την Εύα Παπαδάτου....\nΗ ακατανίκητη μανία που κατέβαλε τους «κυνηγούς» θησαυρών, οι οποίοι έψαχναν για σεντούκια με λίρες και τιμαλφή στην περιοχή της Ραψάνης, στους πρόποδες του Ολύμπου, τους ώθησε σε ανίερες πράξεις, όπως η καταστροφή της Αγίας Τράπεζας της βυζαντινής Μονής των Αγίων Θεοδώρων.\nΨάχνοντας απελπισμένα για χρυσάφι, οι δράστες έσκαψαν δίχως να τους νοιάζει αν θα γκρέμιζαν το ιερό κειμήλιο που δεσπόζει επί δύο και πλέον αιώνες στο κέντρο του γραφικού μοναστηριού του 1778!\nΕφυγαν ανενόχλητοι Ετσι, αφού έσκαψαν με την ησυχία τους και τα έκαναν γης Μαδιάμ, έφυγαν ανενόχλητοι, πιθανότατα με άδεια χέρια. Την καταστροφή αντιλήφθηκε ένας πιστός, ο οποίος επισκέφτηκε τη μονή το μεσημέρι της Τετάρτης και δεν πίστευε στα μάτια του. Αμέσως, ειδοποίησε την τοπική κοινότητα Ραψάνης, που ενημέρωσε με τη σειρά της όλες τις αρμόδιες Αρχές και το Αστυνομικό Τμήμα Τεμπών, το οποίο προχώρησε σε καταγραφή του περιστατικού. Στο μεταξύ, λίγο πιο νοτιοδυτικά και συγκεκριμένα στη Βλαχάβα Τρικάλων, ο γνωστός Ελληνοαυστραλός χρυσοθήρας Βαγγέλης Δήμας επιχειρεί εδώ και έναν μήνα με σκαπτικά εργαλεία τελευταίας τεχνολογίας και με νέες ελπίδες.\nΓια ακόμα μία φορά, ο 72χρονος έχει αρχίσει έρευνες για τον εντοπισμό αμύθητου θησαυρού. Ο ίδιος έχει προσπαθήσει στο παρελθόν -δίχως το επιθυμητό αποτέλεσμα- και σε άλλες περιοχές των Τρικάλων, όπως η Βασιλική και η Χρυσαυγή.\nΟπλισμένος με επιμονή και υπομονή, αφού περίμενε 15 μήνες για να πάρει την πολυπόθητη άδεια από το δημοτικό συμβούλιο Καλαμπάκας, σκάβει με το δικό του συνεργείο, ευελπιστώντας αυτή τη φορά να βρει τον θησαυρό τον οποίο αναζητά τα τελευταία χρόνια. Οπως πάντα, δεν έχει αποκαλύψει σε κανέναν αν ψάχνει να βρει τσουβάλια με χρυσά πεντόλιρα από την εποχή της Τουρκοκρατίας ή τον μυθικό θησαυρό του Αλή Πασά που αναζητούσε και στη Βασιλική και τελικά το μόνο που βρήκε ήταν... νεράκι!


Nέο αρνητικό ρεκόρ διασωληνωμένων καταγράφηκε (23/11) από τον Ε.Ο.Δ.Υ., οι διασωληνωμένοι έφτασαν τους 540. Οι θάνατοι τις τελευταίες 24 ώρες ήταν 84 με το σύνολο των θανάτων να φτάνει τους 1714. Καταγράφηκαν 1.388 νέα κρούσματα ανεβάζοντας το σύνολο στα 93.006 κρούσματα.\nΗ πτώση στον αριθμό των κρουσμάτων (23/11) οφείλεται στον πολύ μειωμένο αριθμό τεστ που πραγματοποίησε ο Ε.ΟΔ.Υ. ανά την χώρα όπως φαίνεται από τον πίνακα των ημερήσιων τεστ της τελευταίας εβδομάδας.\nΣτην Καβάλα από τις 160 κλίνες της κορονο-κλινικής μέχρι αργά το απόγευμα (23/11) οι 155 ήταν κατειλημμένες και ίσως αυτή την ώρα να έχουν γεμίσει όλες. Στην κορονο-κλινική μεταφέρθηκαν 30 ασθενείς από την Δράμα και υπολογίζεται ότι 10 και πλέον άτομα νοσηλεύονται στο Νοσ. Καβάλας από τη Νικήσιανη.\nΑπό τις 12 ΜΕΘ του νοσ. Καβάλας και οι 12 ΜΕΘ είναι κατειλημμένες και μεταξύ των ανθρώπων που νοσηλεύονται στη ΜΕΘ και δίνουν μάχη για την ζωή τους είναι μια νοσηλεύτρια 62 ετών του νοσ Καβάλας και ένας διοικητικός 48 ετών του νοσ. Καβαλας.\nΤις τελευταίες 48 ώρες είχαμε 3 θανάτους Καβαλιωτών από κορονοϊό. 2 στο Νοσ. Καβάλας, ένας 53χρονος κάτοικος Καβάλας, κι ένας 70χρονος κάτοικος δήμου Νέστου και επίσης είχαμε τον θάνατο ένος 66χρόνου Καβαλιώτη κάτοικος Zυγού στο νοσ, Αναφοράς στην Αλεξανδρούπολη.\nΓια το Σάββατο και την Κυριακή το νοσ. Καβάλας δεν έδωσε αριθμό τεστ και κρουσμάτων. Ίσως αυτό να οφείλεται στο ότι κλιμάκιο του νοσ. Καβάλας βρέθηκε στο Δ. Παγγαίου για τεστ. Θυμίζουμε ότι τεστ πραγματοποιήθηκαν στη Νικήσιανη και την Ελευθερούπολη με κύριο χαρακτηριστικό την μικρή προσέλευση κόσμου. Από τα 120 τεστ στην Ελευθερούπολη προέκυψαν 11 κρούσματα. Και στη Νικήσιανη έγιναν 72 τεστ και τα κρούσματα που προέκυψαν ήταν 3. Και για τις δύο περιπτώσεις η υπεύθυνη του Ε.Ο.Δ.Υ δήλωσε ότι το δείγμα είναι πολύ μικρό σε σχέση με τον πληθυσμό ώστε να εξάγουμε τα όποια και αφαλοί συμπεράσματα.\nΟ Ε.Ο.Δ.Υ για την Καβάλα έδωσε 51 κρούσματα, με αποτέλεσμα τη Δευτέρα 23 Νοεμβρίου 2020 η π.ε. Καβάλας να είναι η 5η με μεγαλύτερη διασπορά περιφερειακή ενότητα συγκεκριμένα:\nΤο ποσοστό Μ.Ο. θετικότητας στην Π.Ε. Καβάλας παραμένει σε υψηλό επίπεδο 24,95% και είναι στο διπλάσιο από το Μ.Ο. θετικότητας στην Ελλάδα που είναι 12,38%.\nΗ εικόνα της Π.Ε Καβάλας σήμερα.\nΣΥΝΟΛΟ 2012 502 24,95% 970


ΓΝΩΡΙΣΕ ΤΗ ΝΕΑ ALWAYS DISCREET | Epithimies\nΓΝΩΡΙΣΕ ΤΗΝ ALWAYS DISCREET\nΗ ολοκληρωμένη* προστασία στην ακράτεια είναι απίστευτα διακριτική!\nΜάθε τα πάντα για την Always Discreet! Η ολοκληρωμένη* προστασία για την ακράτεια, που επαναπροσδιορίζει τον τρόπο που αντιμετωπίζεις τις διαρροές και τις οσμές, προσφέροντας διακριτική εφαρμογή!\nΟι 5 περιοχές προστασίας, κάνουν την Always Discreet την ολοκληρωμένη λύση για σένα, ώστε να αισθάνεσαι άνεση, αυτοπεποίθηση και σιγουριά, κάθε στιγμή:\nΑξιόπιστη προστασία από τις διαρροές\nΜοναδική τεχνολογία OdourLock που εξουδετερώνει τις οσμές\nΑπαλή με το δέρμα\nΑνακάλυψε τα προϊόντα Always Discreet για την ακράτεια και βρες αυτό που ταιριάζει στις δικές σου ανάγκες!\nAlways Discreet Σερβιετάκια\nΙδανικά για την ελαφρά ακράτεια, είναι σχεδιασμένα για τριπλή προστασία: εξαιρετική απορροφητικότητα χάρη στον πυρήνα που μετατρέπει τα υγρά σε τζελ, άμεση στεγνότητα και εξουδετέρωση των οσμών! Ό,τι πρέπει για φρεσκάδα και αυτοπεποίθηση!\nAlways Discreet Σερβιέτες\nΣε διάφορα μεγέθη για κάθε ανάγκη (Small Plus / Normal για τις περιστασιακές διαρροές & Long / Long Plus για τις πιο συχνές διαρροές), χαρίζουν ασφαλή και ισχυρή προστασία που σχεδόν δεν την αισθάνεσαι! Με έναν εξαιρετικά λεπτό και απορροφητικό πυρήνα που μετατρέπει τα υγρά σε τζελ και τα εγκλωβίζει, για άμεση στεγνότητα!\nAlways Discreet Εσώρουχα\nΙδανικά για τις αυξημένες διαρροές, αγκαλιάζουν απαλά τις καμπύλες του σώματος με τέλεια εφαρμογή 360° και είναι εξαιρετικά διακριτικά! Χάρη στις τεχνολογίες RapidDry και OdourLock, τα διπλά φράγματα LeakGuards και τον πυρήνα τριπλής προστασίας, απορροφούν διαρροές και οσμές σε δευτερόλεπτα ενώ τα νιώθεις τόσο άνετα όσο το εσώρουχό σου!\nAlways Discreet Boutique Black Εσώρουχα\nΜε την πρώτη ματιά, μοιάζουν με κανονικά εσώρουχα κι όμως, χαρίζουν εκπληκτική προστασία στην ακράτεια! Σχεδιασμένα για τέλεια εφαρμογή 360°, αγκαλιάζουν τις καμπύλες, απαλά, κομψά και διακριτικά! Η καθημερινή προστασία ενάντια στις διαρροές και τις οσμές, τώρα σε μαύρο χρώμα, πιο θηλυκή από ποτέ!\n*σχετικά με τις 5 περιοχές προστασίας: αξιόπιστη προστασία από τις διαρροές, άμεση στεγνότητα, μοναδική τεχνολογία εξουδετέρωσης οσμών, διακριτική εφαρμογή και απαλή με το δέρμα.


Τρίτη, 02 Αυγούστου 2016 23:48\nΠρίν μερικές μέρες, συγκεκριμένα την 31η Ιουλίου 2016 τιμήθηκε στα Καλύβια ΑΓΡΙΝΙΟΥ, η 72η Επέτειος από την αποτρόπαια εκτέλεση των 59 Ελλήνων πατριωτών, την 31η Ιουλίου του 1944 από τα γερμανικά στρατεύματα κατοχής, στη θέση «Φυλάκιο», της σιδηροδρομικής γραμμής Αγρινίου - Κρυονερίου.\nΗ Εκδήλωση πραγματοποιήθηκε υπό την αιγίδα του Δήμου Αγρινίου και της Τοπικής Κοινότητας ΚΑΛΥΒΙΩΝ ΑΓΡΙΝΙΟΥ.\nΛαμβάνοντας αφορμή απο τον χαιρετισμό του μοναδικού που πραγματοποίησε χαιρετισμό, Προέδρου της 'Ενωσης Αποστράτων Αξιωματικών Στρατού (ΕΑΑΣ) Ν. Αιτωλ/νίας (που εδρεύει στο Αγρίνιο τιμώντας την πόλη) Κου Ηλία Τσακίρη (με αναγνώριση εντός και εκτός Νομού), θέλουμε να επισημάνουμε οτι αρνητική εντύπωση προκάλεσε το γεγονός, πως Ενοπλες Δυνάμεις - ΕΛ.ΑΣ. και Πυροσβεστική δεν παρέστησαν ενώ –σημειωτέον- ούτε Βουλευτής (εκτός του πρώην Βουλευτού Κου Γιάννη Βαινά) παρέστη ούτε εκπρόσωπος της Περιφέρειας. Επιπροσθέτως έλαμψαν δια της απουσίας τους εκπρόσωποι της Α'βάθμιας και Β'βάθμιας Εκπαίδευσης του Νομού καθώς και Αντιστασιακές Οργανώσεις της περιοχής μας.\nΣε κάθε περίπτωση η απουσία των παραπάνω σε μια τέτοια εκδήλωση έχει αρνητική σημειολογία και δεν δικαιολογείται καθότι με αυτόν τον τρόπο απαξιώνεται η Ιστορική Μνήμη του τόπου.\nΗ εκτέλεση των 120 της Αγίας Τριάδας στο Αγρίνιο και η εκτέλεση των 59 στα Καλύβια είναι γεγονότα μείζονος Ιστορικής σημασίας για την περιοχή μας καί θα έπρεπε να κατατάξουν το Αγρίνιο στις μαρτυρικές πόλεις, πράγμα το οποίο δεν γνωρίζουμε γιατί δεν έγινε έως τώρα.\nΒλέποντας όμως την απαξίωση απο εκπροσώπους των τοπικών αρχών ενός Ιστορικού γεγονότος τόσο σημαντικό για την περιοχή μας προβληματιζόμαστε για το πώς θα αναδειχθεί η ιστορία του τόπου και πως οι νέοι θα την γνωρίσουν.\nΘα πρέπει η Δημοτική Αρχή και όλοι οι εμπλεκόμενοι Φορείς και Οργανώσεις να δώσουν μεγαλύτερη βαρύτητα στα γεγονότα αυτά - ώς Ιστορικά γεγονότα και μόνο - και να φροντίσουν να παίξουν καθπριστικό ρόλο στην Πολιτιστική και Ιστορική ταυτότητα της πόλης του Αγρινίου.


Πλαφόν με αναδρομική ισχύ στις συντάξεις-μαμούθ - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΕΡΓΑΣΙΑΚΑ / Πλαφόν με αναδρομική ισχύ στις συντάξεις-μαμούθ\nΠλαφόν με αναδρομική ισχύ στις συντάξεις-μαμούθ\n31 Ιουλίου 2019 - 17:39 Από Πέπη Οικονόμου\nΤη θεσμοθέτηση πλαφόν και μάλιστα με αναδρομική ισχύ προωθεί το υπουργείο Εργασίας, προκειμένου να κλείσει την «τρύπα» που είχε ο νόμος Κατρούγκαλου και επέτρεπε τη χορήγηση συντάξεων-μαμούθ, υψηλότερων ακόμη και των 20.000 ευρώ μηνιαίως.\nΣύμφωνα με πηγές του υπουργείου, αυτό σημαίνει πως όσοι πήραν ποσά μεγαλύτερα του πλαφόν που θα τεθεί, θα επιστρέψουν τη διαφορά. Σημειώνουν μάλιστα ότι δεν θα ζητήσουν από τους συνταξιούχους την εφάπαξ επιστροφή των ποσών αυτών, η οποία θα γίνει σταδιακά, με συμψηφισμό με τη σύνταξη. Ο υπουργός Εργασίας Γιάννης Βρούτσης έχει αναθέσει σε επιτροπή εμπειρογνωμόνων να προσδιορίσει το πλαφόν και να επεξεργαστεί νομοτεχνικά τη ρύθμιση. Προς το παρόν, οι υπηρεσίες του ΕΦΚΑ αναζητούν πόσες τέτοιες συντάξεις έχουν εκδοθεί και κυρίως εάν και σε πόσους πρόλαβαν να καταβληθούν.\nΤο πρόβλημα, όπως αποκάλυψε το προηγούμενο Σάββατο σε συνέντευξή του στον ΣΚΑΪ ο κ. Βρούτσης, προέκυψε από ένα κενό στον νόμο Κατρούγκαλου και αφορούσε μια μερίδα ασφαλισμένων, οι οποίοι ασφαλίζονταν με παλαιά καθεστώτα –και κατέβαλαν εισφορές χωρίς πλαφόν– αλλά υπέβαλαν αίτηση συνταξιοδότησης με το νέο. Καθώς το σύστημα με τον νόμο Κατρούγκαλου έγινε ανταποδοτικότερο και δεδομένου ότι δεν είχε προβλεφθεί πλαφόν στο ποσό της σύνταξης που θα μπορούσαν να πάρουν, προέκυπταν θηριώδεις συντάξεις.\nΣε ποιους δόθηκαν\nΠρόκειται κυρίως για ασφαλισμένους του Ταμείου Νομικών και δη συμβολαιογράφους με πολλά χρόνια ασφάλισης. Για κάθε συμβόλαιο, προβλέπεται κοινωνικός πόρος, ο οποίος λογίζεται ασφαλιστική εισφορά και συνυπολογίζεται, με βάση τον νόμο Κατρούγκαλου, για την αναλογική σύνταξη. Αναλογική σύνταξη είναι το τμήμα της που αντιστοιχεί στις εισφορές που έχει καταβάλει ο συνταξιούχος στη διάρκεια του εργασιακού βίου του.\nΆλλες τέτοιες περιπτώσεις, εκτός των νομικών, είναι υψηλόβαθμα στελέχη ΔΕΚΟ τα οποία κατέβαλαν επίσης εισφορές υψηλότερες από το 20% των αποδοχών τους, όπως ισχύει για άλλους εργαζομένους, υψηλά αμειβόμενοι ασφαλισμένοι σε ευγενή ταμεία που είχαν κάποιου είδους κοινωνικό πόρο κ.λπ.\nΤο γεγονός ότι οι συγκεκριμένοι ασφαλισμένοι έχουν καταβάλει πολύ μεγάλες εισφορές καθώς, σε συνδυασμό με το γεγονός πως η τάση είναι να γίνεται το σύστημα ανταποδοτικότερο, δηλαδή να υπάρχει μεγαλύτερη συσχέτιση της σύνταξης που παίρνει κάποιος με τις εισφορές που έχει καταβάλει, καθιστά νομικά δύσκολη την επιβολή πλαφόν και την επιστροφή χρημάτων. Πιθανόν ένα πολύ χαμηλό πλαφόν να προκαλέσει προσφυγές στη δικαιοσύνη και ενδεχομένως δικαίωση των συνταξιούχων. Γι’ αυτό, όπως εκτιμούν ειδικοί της ασφάλισης, το πιθανότερο είναι πως το πλαφόν θα είναι υψηλό, πιθανόν στα επίπεδα των 6.000 ευρώ, δηλαδή σχεδόν διπλάσιο του πλαφόν που υπάρχει για τους υπόλοιπους ασφαλισμένους. Η τέως υπουργός Εφη Αχτσιόγλου δήλωσε πως στις προθέσεις της προηγούμενης κυβέρνησης ήταν να τεθεί ανώτατο όριο το δωδεκαπλάσιο της εθνικής σύνταξης, δηλαδή περίπου 4.600 ευρώ. Η τέως υπουργός παραδέχθηκε ότι γνώριζε το πρόβλημα και ετοίμαζε νομοθετική ρύθμιση για να το επιλύσει, αλλά δεν πρόλαβε λόγω εκλογών. Ωστόσο, οι υπηρεσίες του ΕΦΚΑ είχαν εντοπίσει το πρόβλημα και είχαν ενημερώσει για το θέμα που θα ανέκυπτε από τον Ιούλιο του 2018. Το υπουργείο Εργασίας προφανώς ολιγώρησε με αποτέλεσμα, ειδικά αν εν τω μεταξύ καταβλήθηκαν κάποιες τέτοιες συντάξεις, η υπόθεση να καταστεί πιο πολύπλοκη.\nΜπορεί ο Γιώργος Κατρούγκαλος να υποστηρίζει πως δεν υπήρξαν ποτέ συντάξεις των 20.000 ευρώ, ωστόσο οι αποφάσεις που έχουν εκδοθεί από τον ΕΦΚΑ και αποκαλύπτει η «Κ» τον διαψεύδουν.\nΓια παράδειγμα, στις 28 Μαρτίου 2019 η Διεύθυνση Τομέα Νομικών εκδίδει για ασφαλισμένο απόφαση απονομής σύνταξης 23.571,02 ευρώ τον μήνα, δηλαδή όσες είναι οι ετήσιες αποδοχές ενός εργαζομένου στον ιδιωτικό τομέα (μαζί με δώρα και επίδομα αδείας) που έχει καθαρό μισθό 1.600 ευρώ ή όσα παίρνουν τον μήνα 20 εργαζόμενοι μαζί, οι οποίοι αμείβονται με τον μέσο μισθό πλήρους απασχόλησης.\nΗ ίδια διεύθυνση του ΕΦΚΑ στις 31 Μαΐου εκδίδει απόφαση για την απονομή σύνταξης 15.899,78 ευρώ τον μήνα. Πρόκειται για συνταξιούχο ο οποίος ήταν ασφαλισμένος για 50 έτη εκ των οποίων τα τριάντα πέντε ως συμβολαιογράφος και τα εννέα ως δικηγόρος. Τα υπόλοιπα ήταν εξαγορασμένα ή πλασματικά.\nΣε σχέση με τους δύο προηγούμενους, οι δύο επόμενοι συνταξιούχοι συνάδελφοί τους θα πρέπει να αισθάνονται φτωχοί, καθώς η σύνταξή τους υπολογίστηκε σε 10.427,36 και 9.140,14 ευρώ τον μήνα αντίστοιχα, αν και έχουν και αυτοί περίπου 50 χρόνια ασφάλισης.\nΣύμφωνα πάντως με ειδικούς της κοινωνικής ασφάλισης, οι περισσότερες από αυτές τις περιπτώσεις πολύ μεγάλων συντάξεων είναι σε αυτά τα επίπεδα των 10.000 ευρώ.\nΥπάρχουν ήδη κάποιες υψηλές συντάξεις που έχουν καταβληθεί, δήλωσε στον ΑΝΤ1 ο υπουργός Εργασίας Γιάννης Βρούτσης.\nΔιαβεβαίωσε ότι έχει δώσει κατεπείγουσα εντολή να σταματήσει κάθε πληρωμή υψηλής σύνταξης και πως το θέμα θα λυθεί μέσω ρύθμισης, ενώ καταλόγισε θράσος στους Γιώργο Κατρούγκαλο και Τάσο Πετρόπουλο, για τις δηλώσεις τους περί fake news, λέγοντας ότι γνωρίζουν την αλήθεια.\n«Ευτυχώς με ενημέρωσαν οι υπηρεσίες και το πρόλαβα. Σήμερα θα καταβάλλονταν οι συντάξεις και θα το μαθαίναμε έπειτα από χρόνια», είπε ο Γιάννης Βρούτσης, επαναλαμβάνοντας πως «δυστυχώς δεν το προλάβαμε, λίγες υψηλές συντάξεις καταβλήθηκαν».\nΠαράλληλα, ο κ. Βρούτσης αν και παραδέχθηκε ότι η μη εκκαθάριση των χρεών οφείλεται σε παθογένεια του συστήματος, ανακοίνωσε ότι μόλις τη Δευτέρα εκκαθαρίστηκαν 700.000.000 οφειλών του 2017 και 80.000.0000 του 2018. Πρακτικά σημαίνει αυτό ότι τα χρέη του 2017 έχουν τακτοποιηθεί και οι οφειλέτες μπορούν να υπαχθούν στη ρύθμιση και καταβάλλεται κάθε προσπάθεια να γίνει το ίδιο και για το 2018.\nΔημοπρατείται η εφαρμογή Client tracking για τη διαχείριση των κοινωνικών παροχών του Δήμου Βόλο\n31 Ιουλίου 2019 - 15:34 Από Τριαντάφυλλος Γαβρινιώτης\n31 Ιουλίου 2019 - 18:25 Από Τριαντάφυλλος Γαβρινιώτης\nΚυκλοφοριακή αναστάτωση και έντονες διαμαρτυρίες οδηγών στη Λεωφόρο Ειρήνης - https://t.co/2YzHZJwMN7 - 1 ώρα πριν\nΑντιπλημμυρικά έργα σε 12 ρέματα στην Π.Ε. Μαγνησίας από την Περιφέρεια Θεσσαλίας - https://t.co/r6EUSYlcSX - 1 ώρα πριν


Ο υποψήφιος του Ευρωπαϊκού Λαϊκού Κόμματος, Μάνφρεντ Βέμπερ, έλαβε τελικά θέση -αν και παρασκηνιακά- στη διένεξη μεταξύ Τσίπρα-Μητσοτάκη περί ανταλλαγής της συμφωνίας των Πρεσπών με τη μη περικοπή των συντάξεων, όπως αναφέρουν άριστα πληροφορημένες πηγές των Βρυξελλών!\nΣυγκεκριμένα, οι πηγές αυτές αναφέρουν ότι σε τηλεφωνική επικοινωνία του κ. Βέμπερ με τον κ. Μητσοτάκη την Τετάρτη το βράδυ μεταφέρθηκε η επικριτική αντίδραση του Βερολίνου για τις αναφορές του αρχηγού της αξιωματικής αντιπολίτευσης στο θέμα ως προϊόν συναλλαγής, την ώρα που είναι δεδομένη η στήριξη του ευρωπαϊκού παράγοντα στη συμφωνία και η Ε.Ε. είναι επισπεύδων παράγων της ολοκλήρωσής της.\nΟι ίδιες πηγές αναφέρουν ότι πριν από το τηλεφώνημα με τον κ. Μητσοτάκη ο κ. Βέμπερ είχε δεχτεί τηλεφώνημα της Ύπατης Εκπροσώπου της Ε.Ε. για θέματα Εξωτερικής Πολιτικής και Πολιτικής Ασφαλείας, Φεντερίκας Μογκερίνι, η οποία διεμήνυσε την έντονη δυσαρέσκεια της Κομισιόν προς το Ευρωπαϊκό Λαϊκό Κόμμα, διότι κόμμα-μέλος του κάνει λόγο για συναλλαγή στο θέμα της συμφωνίας των Πρεσπών.\nΟι σχετικές πληροφορίες αναφέρουν ότι η κυρία Μογκερίνι υπογράμμισε στον κ. Βέμπερ ότι τέτοιες αναφορές λειτουργούν υποστηρικτικά στις αναφορές της Ρωσίας περί εξαγοράς βουλευτών στα Σκόπια και για τον λόγο αυτό θα πρέπει να γίνουν διευκρινίσεις από μεριάς του Ευρωπαϊκού Λαϊκού Κόμματος ότι δεν συμφωνεί με τέτοιες εκτιμήσεις.\nΟ κ. Βέμπερ, από πλευράς του, λένε οι ίδιες πηγές, δεσμεύτηκε να χειριστεί το θέμα με τρόπο που θα αποκαθιστά τη στήριξη του ΕΛΚ στη συμφωνία των Πρεσπών και ζήτησε να μη δοθεί συνέχεια στο θέμα. Μάλιστα, στο σημείο αυτό οι ίδιες πηγές προσθέτουν ότι ο κ. Βέμπερ ζήτησε από την κυρία Μογκερίνι να ασκήσει την επιρροή της Κομισιόν προς τον Έλληνα πρωθυπουργό, Αλέξη Τσίπρα, να μη δώσει συνέχεια στο θέμα.\nΠληροφορίες που δεν έχουν διασταυρωθεί αναφέρουν επίσης ότι έγινε και επαφή του προέδρου του ευρωκοινοβουλίου, Αντόνιο Ταγιάνι, με ευρωβουλευτές της Νέας Δημοκρατίας, στις οποίες συστήθηκε να αποφευχθούν τέτοιες αναφορές από μεριάς της Ν.Δ..\nΤέλος, έντονη διαμαρτυρία προς τον κ. Βέμπερ για τις αναφορές Μητσοτάκη εξέφρασε και ο αντιπρόεδρος της Κομισιόν και υποψήφιος του Ευρωπαϊκού Σοσιαλιστικού Κόμματος για την προεδρία της Επιτροπής, Φραντς Τίμερμανς.\nTags: Βέμπερ ΕΛΚ ΝΔ προσύνοδος


Εχει θέση η ψυχανάλυση στην πολιτική; | Η Εφημερίδα των Συντακτών\nΡεζινάλντ Μπλανσέ. Πολιτικές του ψυχαναλυτή. Χρονογραφήματα της κρίσης και άλλες μελέτες εφαρμοσμένης ψυχανάλυσης. Επιμέλεια: ΔΗΜΗΤΡΑ ΤΟΥΛΑΤΟΥ. Εκδότης: ΕΚΚΡΕΜΕΣ. Μάρτιος 2019, σελ. 440\nΕΝΤΥΠΗ ΕΚΔΟΣΗ 20.12.2019, 18:00\nΜάρα Κτενά* Επιμέλεια: Γιώργος Σταματόπουλος\n«Οι καιροί επιβάλλουν να επινοήσουμε εκ νέου το πολιτικό. Ο ψυχαναλυτικός λόγος οφείλει να συνεισφέρει σε αυτό από τη δική του θέση. Αυτό όμως δεν μπορεί να συμβεί χωρίς να έρθει ο ίδιος σε επαφή με τις πραγματικότητες της πολιτικής, δηλαδή χωρίς να πάρει θέση...». Πρόκειται για μια φράση από το βιβλίο του Ρεζινάλντ Μπλανσέ «Πολιτικές του ψυχαναλυτή. Χρονογραφήματα της κρίσης και άλλες μελέτες εφαρμοσμένης ψυχανάλυσης», που κυκλοφόρησε τον Μάρτιο του 2019 από τις εκδόσεις Εκκρεμές.\nΟπως γίνεται σαφές ήδη από τον πρόλογο, το βιβλίο αποτελεί μια απόπειρα συμμετοχής τού αναλυτή στο κοινωνικοπολιτικό γίγνεσθαι. Δεν είναι άλλωστε η πρώτη φορά που ο συγγραφέας καταπιάνεται με ένα παρόμοιο εγχείρημα: αρκετά από τα κείμενα που συναντάμε στο βιβλίο είχαν δημοσιευτεί ή προετοιμαστεί ως ομιλίες με πολιτικές αφορμές.\nΜε άλλα λόγια, στις σελίδες τού εν λόγω πονήματος βρίσκουν μεταξύ άλλων τη θέση τους επίκαιρες πολιτικές παρεμβάσεις που είχαν πρωτοεμφανιστεί στα γαλλικά στην ηλεκτρονική εφημερίδα Lacan Quotidien, κείμενα από εκδηλώσεις σε πολιτικούς χώρους (όπως το Αυτοδιαχειριζόμενο Κυλικείο της Νομικής) και συνεντεύξεις σε πολιτικά περιοδικά (όπως το Kaboom).\nΤο βιβλίο χωρίζεται σε δύο μέρη, που αναδεικνύουν τις σημασίες που μπορεί να πάρει η έννοια της «πολιτικής του αναλυτή» – πολιτική αφενός μέσα στο πεδίο της κοινωνικής πραγματικότητας και αφετέρου μέσα στη θεραπεία. Υπάρχει άλλωστε μια σύνδεση μεταξύ των δύο αυτών σημασιών: η πολιτική του αναλυτή, ή αλλιώς η επιθυμία του, είναι αυτή που κατευθύνει τη θεραπεία, όμως για να μπορέσει να υπάρξει ψυχανάλυση, απαραίτητη προϋπόθεση είναι η ύπαρξη της δημοκρατίας.\nΓι’ αυτόν τον λόγο ο ψυχαναλυτής, καθώς και όσοι ενδιαφέρονται για την ψυχαναλυτική πράξη, καλούνται να πάρουν ρητή θέση όταν πλήττονται βασικές κοινωνικές και πολιτικές ελευθερίες. Για να υπάρχει ψυχαναλυτικός λόγος πρέπει να υπάρχει η πολιτική τού μη όλου, η πολιτική που αντιστέκεται στον ολιγαρχισμό, δηλαδή η δημοκρατία.\nΕτσι, στο πρώτο μέρος του βιβλίου γίνεται μια αναδρομή σε πρόσφατα πολιτικά γεγονότα που εκτείνονται από το ελληνικό δημοψήφισμα του 2015 μέχρι την εκλογική νίκη του Τραμπ και την άνοδο του τζιχαντισμού.\nΤο ζητούμενο για τον συγγραφέα είναι να αναδειχθεί ότι κάθε κοινωνικοπολιτικό γεγονός ενέχει μια ανεξάλειπτη ασυνείδητη διάσταση. Αυτό φυσικά δεν σημαίνει ότι η πολιτική μπορεί να αναχθεί στο ασυνείδητο των ανθρώπων· σημαίνει όμως ότι το ασυνείδητο «είναι πάντοτε εκείνο με το οποίο οι άνθρωποι υποστηρίζουν τις επιλογές τους». Για παράδειγμα, η άνοδος του Τραμπ στην εξουσία μπορεί να ιδωθεί ως ένα σύμπτωμα της άνευ ορίων απόλαυσης που χαρακτηρίζει σε μεγάλο βαθμό την εποχή μας.\nΟ Τραμπ παρουσιάζεται ως το υποκείμενο που υποτίθεται ότι απολαμβάνει: απολαμβάνει μέσα από το μίσος του, μέσα από τις βωμολοχίες του και παράλληλα προσφέρεται στους ψηφοφόρους του ως ένα αντικείμενο-απόλαυση και τους καλεί να απολαύσουν κι εκείνοι μέσα από τον ίδιο.\nΣε αντικείμενο βάρβαρης απόλαυσης μετατρέπονται και οι μετανάστες, οι οποίοι, όντας μακριά από τη χώρα τους και χωρίς καμιά κοινωνική προστασία, δέχονται την εκτόνωση του μίσους των άλλων. Οταν η συμβολική τάξη δεν μπορεί να κρατήσει πια το υποκείμενο, κάτι από το πραγματικό εισβάλλει στην κοινωνική ζωή, επιβάλλοντας στο υποκείμενο να απολαύσει δίχως όριο, πέρα από τον Νόμο.\nΤο δεύτερο μέρος του βιβλίου έρχεται λοιπόν ως λογική συνέχεια του πρώτου: εκεί που το πραγματικό αποχαλινώνεται και η απόλαυση πλημμυρίζει το υποκείμενο, καλείται ο αναλυτής. Η πολιτική τού αναλυτή στην ψυχαναλυτική πρακτική παίρνει μια διαφορετική διάσταση. Ο αναλυτής είναι αυτός που θα καθοδηγήσει τη θεραπεία προτάσσοντας την επιθυμία του, που είναι μια επιθυμία για γνώση. Ακολουθώντας την ηθική της ψυχανάλυσης, οφείλει να συνοδεύσει τον αναλυόμενο στην τροποποίηση της απόλαυσής του, ώστε αυτή να γίνει πιο υποφερτή.\nΑυτό ακριβώς θέλουν να υπογραμμίσουν και τα κλινικά περιστατικά που παρουσιάζονται στο βιβλίο: μέσα από την παρουσίαση αληθινών καταστάσεων που συνάντησε στην ψυχαναλυτική του εμπειρία, ο συγγραφέας δείχνει πώς μπορεί κανείς να επεξεργαστεί το ασυνείδητό του, ώστε να ζει πιο υποφερτά ο ίδιος, αλλά και οι άλλοι γύρω του – πράγμα που μας παραπέμπει ξανά, από μια άλλη οδό, στη σχέση της ψυχανάλυσης με την κοινωνία και την πολιτική.\nΙσως δεν είναι λοιπόν τυχαίο ότι, αφού διατρέξει ένα πλήθος κοινωνικοπολιτικών θεμάτων όπως η σχέση του Μισέλ Φουκό με την ψυχανάλυση ή το ύψος και ο λόγος ύπαρξης του χρηματικού αντιτίμου στις συνεδρίες, το βιβλίο κλείνει με ένα κεφάλαιο για ένα κατεξοχήν κοινωνικό καθήκον του αναλυτή: αυτό της μετάδοσης του ψυχαναλυτικού λόγου. Βεβαίως, η διδασκαλία της ψυχανάλυσης περιλαμβάνει και τη συνειδητοποίηση των ορίων της τελευταίας, που προκύπτουν από το γεγονός ότι το ασυνείδητο δεν μπορεί ποτέ να εξαντληθεί. Η ψυχαναλυτική εμπειρία παραμένει αενάως ανοιχτή, αφού δεν μπορεί να υπάρξει πλήρως επεξεργασμένο ασυνείδητο.\nΜε βάση αυτά –και τα πολλά περισσότερα που θίγονται στις σελίδες του βιβλίου– ερχόμαστε αντιμέτωποι με ένα κρίσιμο ερώτημα: πώς στέκεται η ψυχανάλυση απέναντι στην πολιτική; Και, αντίστροφα, πώς στέκεται η πολιτική απέναντι στην ψυχανάλυση; Φυσικά, μονοσήμαντη απάντηση δεν υπάρχει, ιδίως σε μια εποχή που ο νεοφιλελευθερισμός προελαύνει, ο εθνικισμός και ο ρατσισμός αναζωπυρώνονται, οι θεσμοί τελούν σε κρίση, τα σύνορα σφραγίζονται. Ισως όμως το βιβλίο του Ρεζινάλντ Μπλανσέ μάς προσκαλεί να δώσουμε τη δική μας απάντηση.\n*Ψυχολόγος, μεταπτυχιακή φοιτήτρια κλινικής ψυχολογίας ΕΚΠΑ


Πάρκαρε παράνομα το Αυτοκίνητό της σε Αναπηρική Θέση. Αυτό όμως που έπαθε λίγα Λεπτά αργότερα θα της Μείνει Αξέχαστο! – nataleme\nHome / VIDEO / Πάρκαρε παράνομα το Αυτοκίνητό της σε Αναπηρική Θέση. Αυτό όμως που έπαθε λίγα Λεπτά αργότερα θα της Μείνει Αξέχαστο!\n«Όχι ακόμα!», της απάντησαν.\nΑυτή η γυναίκα έπρεπε να πάρει ένα μάθημα για την απερισκεψία της και να το πληρώσει με το ίδιο νόμισμα. Με αυτόν τον τρόπο, της έδωσαν να καταλάβει ότι έτσι όπως δεν της άρεσε που την είχαν κλείσει, έτσι δεν αρέσει και στα άτομα με αναπηρία να κλείνουν τον χώρο τους.\nΠροηγούμενο Το μοναδικό βουνό που ένας «απατεώνας» έκοψε την κορυφή του! Ένα ανεπανάληπτο φυσικό τοπίο με 56 καταρράκτες και 52 λίμνες, που κόβουν την ανάσα\nΕπόμενο Ξεχάσαμε κι εσένα μικρέ μας πρίγκιπα, που μας έμαθες να βλέπουμε με τα μάτια της ψυχής


ΠΑΣΠΑΡΤΟΥ: Συνεχίζεται μαζικά το πανευρωπαϊκό κύμα συμπαράστασης προς την Χρυσή Αυγή - Φωτορεπορτάζ\nέπειτα από πρόσκληση της Casa Pound. Το ενδιαφέρον των Ευρωπαίων και ειδικά των Ιταλών για τα γεγονότα που διαδραματίζονται το τελευταίο διάστημα στην Ελλάδα είναι μεγάλο.\nΟι Ιταλοί συναγωνιστές διοργάνωσαν συνέντευξη Τύπου όπου εκατοντάδες πολίτες άκουσαν τους Έλληνες Εθνικιστές της Χρυσή Αυγής.\nΑνάμεσα στους παρευρισκόμενους ήταν ο G. Antinolfi ένας εκ των ιδρυτών της 3 POSIZIONE και ο G. Spezzafero ένας εκ των ιδρυτών της LOTTA DI POPOLO. Η εκδήλωση ξεκίνησε με χαιρετισμό του A. Antonini και του S. Di Stefano, και συνεχίστηκε με την ομιλία του συναγωνιστή Απ. Γκλέτσου και την μετάφραση του συναγωνιστή Κ. Μποβιάτσου.\nΟι Ιταλοί θεωρούν αδιανόητη και παράνομη την φυλάκιση του Αρχηγού του Κινήματος Ν.Γ. Μιχαλολιάκου και των βουλευτών Γιάννη Λαγού και Χρήστου Παππά. Μεγάλη συγκίνηση προκάλεσε η αναφορά των ονομάτων των δολοφονημένων Συναγωνιστών μας του Μανώλη Καπελώνη και του Γιώργου Φουντούλη. Σημειώνουμε ότι οι Ιταλοί έχουν χάσει δεκάδες συναγωνιστές την δεκαετία του ΄60 και του ΄70 από τρομοκρατικές - δολοφονικές ενέργειες, ανάμεσα σε αυτούς είναι και ο Έλληνας φοιτητής Μίκης Μάντακας.\nΗ μοίρα των Εθνικιστών είναι κοινή η σπίθα, έχει ανάψει και σε λίγο θα κατακλύσει ολόκληρη την Ευρώπη.\nΦίλαθλοι Τσσκα Μόσχας\nΦίλαθλοι Δυναμό Κιέβου\nΦίλαθλοι Απόλλων Λεμεσού\nΝεολαία Εθνικού Κόμματος στην Γερμανία\nΕθνικιστές στην Ουκρανία\nΙσπανία: Ούτε οι σφαίρες, ούτε η φυλακή δεν θα σταματήσουν τον ήλιο μιας νέας Aυγής\nΑνώνυμος 4 Δεκεμβρίου 2013 - 9:10 μ.μ.\nΤο Φως της Χρυσής Αυγής διαχέεται και αφυπνίζει πλέον όλους τους Ευρωπαίους.\nΓιώργος και Μανώλης : ΑΘΑΝΑΤΟΙ !!!


Δήμητρα Λιάνη: "Ήθελα να είχα κάνει παιδί με τον Ανδρέα"\nΑρχική/More/Celebrity/Δήμητρα Λιάνη: “Ήθελα να είχα κάνει παιδί με τον Ανδρέα”\nΔήμητρα Λιάνη: “Ήθελα να είχα κάνει παιδί με τον Ανδρέα”\nΜια εκ βαθέων εξομολόγηση έκανε η Δήμητρα Λιάνη στην εκπομπή της Ελεονώρας Μελέτη στον Alpha. Η τελευταία σύζυγος του Ανδρέα Παπανδρέου μίλησε για τη στιγμή που δεν θα ξεχάσει όσο ζει, καθώς και για τι μετανιώνει όσον αφορά τη ζωή της με τον ιστορικό ηγέτη του ΠΑΣΟΚ.\nΑν μου έλεγε να πηδήξω από το παράθυρο θα το έκανα\nΓια τις περιπέτειες που πέρασε με το σπίτι της οδού Αγράμπελης η Δ. Λιάνη είπε: «Εγώ κι ο Ανδρέας κάναμε κοινή δήλωση στο πόθεν έσχες. Εγώ φυσικά απλώς έβαζα την υπογραφή μου. Και τι άλλο θα έκανα μπροστά σε έναν ηγέτη. Ανοίγουν την υπόθεση Αγράμπελης και ο Ανδρέας είχε γράψει την αντικειμενική αξία του σπιτιού. Αρχίζει μια ανάκριση, ένα κυνηγητό δικό μου που είχε στόχο τον Ανδρέα. Επί πεντέμισι ώρες με πήγαν σε έναν ανακριτή, λες και είχα σκοτώσει άνθρωπο, με τρεις περίεργους τύπους της ΣΔΟΕ. Ένας πολύ καλός μου φίλος δικηγόρος, μου αποκάλυψε πως η εντολή ήταν από το γραφείο του Χριστοδουλάκη που έλεγε: «Τσακίστε την Δήμητρα».\n«Τους είπα, «ακούστε να δείτε ο Ανδρέας είναι στο Α’ Νεκροταφείο, μπορείτε να πάτε να λύσετε όλες σας τις απορίες». Εγώ, όταν μου ζήταγε ο Ανδρέας να βάλω μια υπογραφή, την έβαζα. Επίσης αν μου έλεγε: «Δήμητρα πήδα από το παράθυρο», θα πηδούσα από το παράθυρο. Για μένα ο Ανδρέας ήταν το Α και το Ω της ζωής μου. Τέλος πάντων, το αποτέλεσμα αυτής της ιστορίας ήταν να μου πούνε ένα απίστευτο πρόστιμο πολλών χιλιάδων ευρώ, πάρα πολύ λίγοι Έλληνες θα ήταν ικανοί να πληρώσουν αυτό το ποσό, το οποίο μαζεύτηκε και με τους τόκους υπερημερίας αυξήθηκε. Πληρώθηκε ένα μέρος, όπως θα πληρωθεί και θα διευθετηθεί και το άλλο. Όπως ασκήσαμε έφεση και για αυτό. Ήταν μεγάλη ατιμία αυτό που μου έκαναν».\nΗ πιο δύσκολη στιγμή μου\n«Η πιο δύσκολη στιγμή μου ήταν η ώρα που έφευγε ο Ανδρέας από το σπίτι νεκρός, δεν μπορούσα να το χωνέψω αυτό. Είχα πάθει σοκ εκείνο το βράδυ. Με είχαν βγάλει οι γιατροί, γιατί προσπαθούσαν να του κάνουν ανάνηψη, και δεν δούλεψε και ο απινιδωτής, ήταν ένα θέμα αυτό. Προσπαθώντας να κάνουν ανάνηψη, εγώ είχα πέσει κάτω, κρατούσα μια εικόνα του Χριστού κι έλεγα “όχι θεέ μου, δεν θα μου το κάνεις αυτό”, μονολογούσα. Και κάποια στιγμή, όταν έφυγε από τη ζωή και ήρθε ο πατέρας Τιμόθεος, από το σοκ δεν λειτουργούσα, και μίλαγα στον Ανδρέα και του έλεγα “δεν έχεις το δικαίωμα να μου το κάνεις αυτό, να σηκωθείς τώρα αμέσως”. Και θυμάμαι την κίνηση να με τραβήξει ο πατέρας Τιμόθεος και να με αγκαλιάσει. Κι εγώ να λέω “όχι, να σηκωθείς τώρα πάνω, δεν έχεις το δικαίωμα να μου το κάνεις αυτό”. Αυτή ήταν η πιο δύσκολη στιγμή, δεν θα την ξεχάσω ποτέ στη ζωή μου», είπε η Δήμητρα Λιάνη.\nΉθελα ένα παιδί με τον Ανδρέα\nΗ Δήμητρα Λιάνη είπε ακόμα ότι έχει μετανιώσει που δεν επιδίωξε να αποκτήσει παιδί με τον Ανδρέα Παπανδρέου.\n«Σήμερα που το σκέφτομαι θα ήθελα να είχα κάνει ένα παιδί με τον Ανδρέα. Κάποια στιγμή μου είπε ο Ανδρέας ότι: «Ήταν πολύ κρίμα που σε γνώρισα τώρα γιατί αν σε γνώριζα λίγα χρόνια νωρίτερα, τώρα θα είχαμε δυο παιδιά μαζί μέχρι εκεί πάνω». Εγώ τότε δεν μπορούσα να σκεφτώ ένα παιδί σε τέτοιου είδους εκλογικές αναμετρήσεις, τότε δε χώραγε ένα παιδί. Σήμερα όμως, ναι θα ήθελα ένα παιδί από τον Ανδρέα και κακώς που δεν το επεδίωξα».\nΠοινή φυλάκισης 18 μηνών στη Δήμητρα Λιάνη για χρέη στο δημόσιο!\nΑνδρέας Παπανδρέου , Δήμητρα Λιάνη


Ανεξάρτητες αρχές, ελεγχόμενες υπηρεσίες - Medium.gr\nΑνεξάρτητες αρχές, ελεγχόμενες υπηρεσίες\non 14 Ιανουαρίου 2018 . Posted in Κράτος\nΣτον κυκεώνα των 1.304 σελίδων του πολυνομοσχεδίου εύκολα κρύβονται οι κατεργαριές. Σαν αυτή της θεσμοθέτησης νέου σώματος κατά της φοροδιαφυγής. Ετσι, μαζί με τις ΔΟΥ, την Υπηρεσία Ερευνών και Διασφάλισης Δημοσίων Εσόδων, την Ανεξάρτητη Αρχή Δημοσίων Εσόδων (ΑΑΔΕ), την Οικονομική Αστυνομία, την Εισαγγελία Οικονομικού Εγκλήματος, το ΣΔΟΕ (ακόμη υπάρχει), την Αρχή Καταπολέμησης της Νομιμοποίησης Εσόδων από Εγκληματικές Δραστηριότητες και Ελέγχου των Δηλώσεων Περιουσιακής Κατάστασης κι ένα σκασμό δευτερεύουσες υπηρεσίες που ασχολούνται με τη φοροδιαφυγή (95 δομές μέτρησε ο βουλευτής του Ποταμιού Παναγιώτης Καρακατσούλης) αποκτάμε τώρα και τη «Διεύθυνση Ερευνών Οικονομικού Εγκλήματος».\nΑυτό μάλλον δεν είναι από τα τυπικά ρουσφέτια των ΣΥΡΙΖΑΝΕΛ, η δημιουργία δηλαδή 135 θέσεων ελεγκτών με τα επιδόματά τους. Προ μηνός υπογράφτηκε απόφαση για τη σύσταση 1.800 νέων οργανικών θέσεων μόνιμου προσωπικού στην ΑΑΔΕ. Αν επρόκειτο για σύνηθες ρουσφέτι θα μπορούσαν να προσλάβουν 1.935 αντί 1.800· ο σεβασμός για τα χρήματα των φορολογουμένων θα τους εμπόδιζε;\nΣτο νομοσχέδιο αναγράφεται ότι «η Διεύθυνση Ερευνών Οικονομικού Εγκλήματος στο πλαίσιο εισαγγελικής παραγγελίας και η ΑΑΔΕ διατηρούν αυτοτελώς το δικαίωμα ποινικής έρευνας και φορολογικού ελέγχου αντιστοίχως. Η ΑΑΔΕ εξακολουθεί να δέχεται καταγγελίες και διατηρεί την αρμοδιότητα φορολογικού ελέγχου των προσώπων για τα οποία διεξάγεται έρευνα από τη Διεύθυνση Ερευνών Οικονομικού Εγκλήματος».\nΠρος τι, λοιπόν, η νέα υπηρεσία που θα κάνει ακριβώς ό,τι και η ΑΑΔΕ; Πρέπει να προσέξουμε την επίσημη αιτιολόγηση για τη σύσταση: «Δεδομένης της απευθείας υπαγωγής της Υπηρεσίας στον υπουργό Οικονομικών προκύπτει η ανεξαρτησία της Υπηρεσίας έναντι των λοιπών δομών του υπουργείου Οικονομικών». Και των μηχανισμών ελέγχου και ισορροπιών της εξουσίας θα προσθέταμε εμείς. Ετσι, λοιπόν, όποιος ενοχλεί τον υπουργό Οικονομικών, ή τον προϊστάμενό του πρωθυπουργό, ή το εκάστοτε κυβερνών κόμμα, θα δέχεται μια επίσκεψη των ανθρώπων της ανεξέλεγκτης αυτής Διεύθυνσης. Κατόπιν, και μέχρι να αποδείξει ότι δεν είναι ελέφαντας, θα κρέμεται στα μανταλάκια του φιλοκυβερνητικού Τύπου...\nΕγινε μεγάλος αγώνας για να ανεξαρτητοποιηθεί η εφορία από τις επιδιώξεις του εκάστοτε κυβερνώντος κόμματος. Γι’ αυτό έγινε –μετά πολλών εμποδίων- Ανεξάρτητη Αρχή, έτσι ώστε να μην μπορεί ο εκάστοτε υπουργός να χρησιμοποιεί το μακρύ χέρι της εφορίας για μικροπολιτικές επιδιώξεις. Τώρα η κυβέρνηση των ΣΥΡΙΖΑΝΕΛ ανασταίνει διά της πλαγίας την προηγούμενη φαύλη κατάσταση. Αλλά ας μη λέμε πολλά, διότι με δεδομένο ότι δεν υπάρχουν πια γαλατάδες, δεν ξέρει ποτέ ποιος θα χτυπήσει το πρωί την πόρτα σου.


Μανουσάκης – ΑΔΜΗΕ: Στρατηγική προτεραιότητα η ψηφιοποίηση των κρίσιμων ηλεκτρικών υποδομών – Μαλεβιζιώτης\nΑκολουθούν κάποια βασικά στοιχεία της ομιλίας:\nΙδιαίτερη θέση στην ψηφιακή στρατηγική μας έχει η ανάπτυξη και εκμετάλλευση του δικτύου οπτικών ινών από την Grid Telecom, 100% θυγατρική εταιρεία του Ομίλου ΑΔΜΗΕ. Η Grid έχει ήδη μισθώσει σε τηλεπικοινωνιακούς παρόχους πάνω από 3.000 χλμ. οπτικών ινών και σύντομα αναμένεται να διαθέσει υπηρεσίες υπερυψηλών χωρητικοτήτων, ενισχύοντας περαιτέρω τη θέση της στην εγχώρια χονδρεμπορική αγορά τηλεπικοινωνιών. Πρόσφατα, ολοκληρώθηκε με επιτυχία ο ανοικτός διαγωνισμός για την ανάπτυξη του δικτύου κορμού υπερυψηλών ταχυτήτων τεχνολογίας DWDM και παράλληλα η Grid διεκδικεί, σε συνεργασία με την ΤΕΡΝΑ Ενεργειακή, 4 από τα 7 LOTs στον τηλεπικοινωνιακό διαγωνισμό Ultra FastBroadband. Με το έργο αυτό, η θυγατρική του ΑΔΜΗΕ θα αποκτήσει ένα ευρύ οπτικό δίκτυο σε περισσότερους από 30 νομούς τις χώρας. Επόμενος στόχος της Εταιρείας είναι η επέκταση του δικτύου της Grid και εκτός συνόρων το 2022, προσφέροντας εναλλακτικές διασυνδέσεις με γειτονικές χώρες αλλά και με μεγάλους τηλεπικοινωνιακούς κόμβους της Ευρώπης.\nΟ ΑΔΜΗΕ φιλοδοξεί να πρωτοπορεί στο θέμα της διαφάνειας των δεδομένων που διαχειρίζεται. Σε αυτό το πλαίσιο, αναπτύσσουμε ένα ολοκληρωμένο Οικοσύστημα Ανάλυσης Δεδομένων (Data Analytics) επενδύοντας στην ανεμπόδιστη πρόσβαση των stakeholders, αλλά και ευρύτερα των καταναλωτών ηλεκτρικής ενέργειας. Στόχος μας είναι, μέσω των open data, να βελτιστοποιηθεί η λήψη αποφάσεων για τους stakeholders και ταυτόχρονα να προάγουμε την ενεργειακή Δημοκρατία. Για αυτό το λόγο, στις αρχές του 2021 δημιουργήσαμε την εφαρμογή IPTOanalytics που παρέχει πληροφορία για την παραγωγή ενέργειας, τη ζήτηση και τη διείσδυση ΑΠΕ στο ελληνικό Σύστημα σε πραγματικό χρόνο. Εν μέσω της ενεργειακής μετάβασης, η ενσωμάτωση μεγάλου όγκου δεδομένων που σχετίζονται με τις ΑΠΕ προσφέρουν επίσης μεγαλύτερη ακρίβεια τόσο στις προβλέψεις για την ανανεώσιμη παραγωγή όσο και τις ενδεχόμενες διακοπές στο δίκτυο λόγω ακραίων καιρικών φαινομένων. Στον ίδιο άξονα εντάσσεται η παρακολούθηση των υποδομών μας με αυτοματοποιημένα μέσα καθώς και η ανάπτυξη λογισμικού για την επεξεργασία των δεδομένων που προέρχονται από την επιθεώρηση των Γραμμών Μεταφοράς\nΕτικέτες: ΑΔΜΗΕηλεκτρική ενέργειαΜάνος Μανουσάκης\nΗ Αγία Παρασκευή των Ρουσοχωρίων: Η εκκλησία -εμπόδιο των σεισμόπληκτων περιοχών


Σε αποφασιστική καμπή η Ε.Ε. | Η ΚΑΘΗΜΕΡΙΝΗ\nΣε αποφασιστική καμπή η Ε.Ε.\nΜε χρονικό όριο τις 13 Σεπτεμβρίου, η Ελλάδα περιλαμβάνεται στην κατηγορία των χωρών με «σταθερές επιδημιολογικές τάσεις» (αντί της κατηγορίας των «ανησυχητικών τάσεων»). (φωτ. ΙΝΤΙΜΕ NEWS)\n25 Σεπτεμβρίου, 2020 25.09.2020 • 09:08\nΒΡΥΞΕΛΛΕΣ – ΑΝΤΑΠΟΚΡΙΣΗ. Σήμα συναγερμού για την εξέλιξη της πανδημίας στην Ε.Ε. και το Ηνωμένο Βασίλειο έκρουσαν, χθες, η επίτροπος Υγείας Στέλλα Κυριακίδου και η επικεφαλής του Ευρωπαϊκού Κέντρου Ελέγχου και Πρόληψης Νοσημάτων (ECDC), Αντρέα Αμον.\nΣε συνέντευξη Τύπου που παραχώρησαν, ενημέρωσαν για τη νέα (δωδέκατη κατά σειράν) έκθεση αποτίμησης κινδύνου για τον νέο κορωνοϊό του ECDC, σύμφωνα με την οποία τα κρούσματα παρουσιάζουν αυξητική τάση «ανά την Ε.Ε. και το Ηνωμένο Βασίλειο από τον Αύγουστο και μετά» και τα μέτρα που έχουν ληφθεί «δεν έχουν υπάρξει πάντα επαρκή για τη μείωση ή τον έλεγχο» της διασποράς. Είναι συνεπώς «κρίσιμο», σημειώνεται, «τα κράτη-μέλη να λαμβάνουν όλα τα αναγκαία μέτρα με το πρώτο ίχνος νέων ξεσπασμάτων. Αυτό περιλαμβάνει ενίσχυση των τεστ και της ιχνηλάτησης, βελτίωση της παρακολούθησης δημόσιας υγείας, εξασφάλιση καλύτερης πρόσβασης σε προσωπικό προστατευτικό εξοπλισμό και φάρμακα και επαρκούς δυνατότητας περίθαλψης, σύμφωνα με τις δράσεις που παρουσίασε η Ευρωπαϊκή Επιτροπή τον Ιούλιο».\nΣε δήλωσή της, η κ. Κυριακίδου τόνισε: «Η σημερινή έκθεση αποτίμησης κινδύνου δείχνει σαφώς ότι δεν μπορούμε να μειώσουμε την επαγρύπνηση. Με μερικά κράτη-μέλη να βιώνουν περισσότερα κρούσματα από ό,τι την κορύφωση [της επιδημίας] τον Μάρτιο, είναι απολύτως ξεκάθαρο ότι αυτή η κρίση δεν ανήκει στο παρελθόν. Βρισκόμαστε σε μία αποφασιστική καμπή, και όλοι πρέπει να δράσουν αποφασιστικά και να χρησιμοποιήσουν τα διαθέσιμα εργαλεία». Οπως πρόσθεσε, «αυτή είναι ίσως η τελευταία μας ευκαιρία να αποτρέψουμε μία επανάληψη όσων συνέβησαν την περασμένη άνοιξη».\nΗ δρ Αμον, από την πλευρά της, υπενθύμισε ότι «έως ότου υπάρξει ένα ασφαλές και αποτελεσματικό εμβόλιο», πρέπει να δοθεί έμφαση στα γνωστά μέτρα αποτροπής της διασποράς: ταχύς εντοπισμός κρουσμάτων, απομόνωση, πλύσιμο των χεριών, κοινωνική απόσταση.\nΗ έκθεση, ωστόσο, δείχνει ότι η χρήση μη φαρμακευτικών παρεμβάσεων (πλύσιμο χεριών, μάσκες κ.ά.) «δεν έχει υπάρξει επαρκής για τη μείωση ή τον έλεγχο της διασποράς». Σε ορισμένες χώρες, η αναζωπύρωση εστιάζεται σε νεότερους πληθυσμούς, που μεταφράζεται κυρίως σε ήπια ή ασυμπτωματικά κρούσματα, αλλά σε άλλες έχει ήδη οδηγήσει σε αύξηση των νεκρών μεταξύ των πιο ηλικιωμένων. «Η τρέχουσα επιδημιολογική κατάσταση συνιστά αυξανόμενο ρίσκο για ομάδες υψηλού κινδύνου και εργαζόμενους στον υγειονομικό τομέα και απαιτεί άμεσες, στοχευμένες δράσεις δημόσιας υγείας», τονίζεται.\nΗ έκθεση επίσης διαψεύδει τις προσδοκίες περί επικείμενης «ανοσίας της αγέλης» (διασποράς του ιού στον πληθυσμό που να καθιστά αυξανόμενα δυσχερή την περαιτέρω εξάπλωσή του). Οπως αναφέρεται, «ο πληθυσμός παραμένει ευάλωτος σε υψηλό επίπεδο, καθώς τα διαθέσιμα δεδομένα από μελέτες επιπολασμού αντισωμάτων δείχνουν ότι το επίπεδο ανοσίας στον πληθυσμό είναι χαμηλότερο από 15% στις περισσότερες περιοχές εντός της Ε.Ε./ΕΟΧ και του Ηνωμένου Βασιλείου».\nΜε χρονικό όριο τις 13 Σεπτεμβρίου, η Ελλάδα περιλαμβάνεται στην κατηγορία των χωρών με «σταθερές επιδημιολογικές τάσεις» (αντί της κατηγορίας των «ανησυχητικών τάσεων») στην έκθεση, μαζί με το Βέλγιο, την Κύπρο, τη Φινλανδία, τη Γερμανία, την Ιταλία, τη Λετονία, τη Λιθουανία, την Πολωνία, τη Σουηδία, την Ισλανδία και το Λιχτενστάιν. Οι πιθανότητες μόλυνσης στις χώρες αυτές θεωρούνται «χαμηλές» – και το ίδιο ισχύει για τον υγειονομικό αντίκτυπο της COVID-19. Για τις ομάδες υψηλού κινδύνου, δεδομένων των συνεπειών που έχει για αυτές η προσβολή από τον ιό, το συνολικό ρίσκο χαρακτηρίζεται μέτριο.


23|04|2021 | 9:39\nΜείωση προκαταβολής φόρου, συντελεστών φορολογίας και ασφαλιστικών εισφορών περιλαμβάνει το νέο πακέτο μέτρων. Ποιοι και πόσο θα ευνοηθούν\nΦοροελαφρύνσεις που αγγίζουν συνολικά τα 2,7 δισ. ευρώ, και περιλαμβάνουν μειώσεις σε φορολογικές και ασφαλιστικές υποχρεώσεις, ανακοίνωσε χθες ο πρωθυπουργός Κυριάκος Μητσοτάκης.\nΣύμφωνα με την εξειδίκευση των μέτρων, στην οποία προχώρησε το υπουργείο Οικονομικών, το νέο «πακέτο» προβλέπει τη μόνιμη μείωση της προκαταβολής φόρου, αλλά και του συντελεστή φορολόγησης όλων των νομικών προσώπων και νομικών οντοτήτων. Το δημοσιονομικό κόστος από τις μειώσεις στην προκαταβολή φόρου και του φορολογικού συντελεστή φτάνει τα 900.000.000 ευρώ φέτος και περιορίζεται στα 200.000.000 ευρώ για καθένα από τα επόμενα έτη, ενώ η παράταση των μειωμένων ασφαλιστικών εισφορών και η αναστολή της εισφοράς αλληλεγγύης θα κοστίσουν στον προϋπολογισμό 1,6 δισ. ευρώ το 2022.\nΌπως επισημαίνουν πηγές από το οικονομικό επιτελείο, τα μέτρα συμφωνήθηκαν κατά τη διάρκεια των τηλεδιασκέψεων που πραγματοποιήθηκαν τις προηγούμενες ημέρες μεταξύ της κυβέρνησης και των θεσμών.\nΜειώνεται από φέτος, σε μόνιμη βάση, για όλα τα φυσικά πρόσωπα που ασκούν επιχειρηματική δραστηριότητα, η προκαταβολή φόρου από το 100% στο 55%. Φυσικό πρόσωπο που ασκεί επιχειρηματική δραστηριότητα και εμφανίζει για πρώτη φορά καθαρό εισόδημα 10.000 ευρώ θα έπρεπε να καταβάλει προκαταβολή φόρου 900 ευρώ, ενώ με τη μείωση θα πληρώσει 495 ευρώ, δηλαδή θα έχει όφελος 405 ευρώ.\nΣυνεπώς, το ίδιο φυσικό πρόσωπο που ασκεί επιχειρηματική δραστηριότητα θα πλήρωνε φόρο 900 ευρώ (9%) και προκαταβολή φόρου άλλα 900 ευρώ (9%), δηλαδή σύνολο 1.800 ευρώ. Με τη νέα ρύθμιση θα πληρώσει φόρο 900 ευρώ (9%) και προκαταβολή φόρου 495 ευρώ (το 55% του φόρου εισοδήματος), δηλαδή συνολικά 1.395 ευρώ. Συνεπώς, το όφελος για το φυσικό πρόσωπο ανέρχεται στα 405 ευρώ.\nΕπιχείρηση-νομικό πρόσωπο που θα εμφανίσει για πρώτη φορά 10.000 ευρώ κέρδη το φορολογικό έτος 2021, θα πλήρωνε το 2022 φόρο 24%, δηλαδή 2.400 ευρώ. Με το νέο πλαίσιο θα πληρώσει φόρο 22%, δηλαδή 200 ευρώ λιγότερα.\nΣυνολικά, η ίδια επιχείρηση αντί για μια συνολική επιβάρυνση 48% (φόρος 24% και προκαταβολή φόρου 24%) ύψους 4.800 ευρώ, για τα φετινά εισοδήματα θα καταβάλει φόρο 3.960 ευρώ, με τη συνολική επιβάρυνση να αγγίζει το 39,6%. Συνεπώς, το όφελος για την επιχείρηση ανέρχεται σε 840 ευρώ.\nΕπεκτείνεται η μείωση των ασφαλιστικών εισφορών των μισθωτών του ιδιωτικού τομέα και το 2022 κατά τρεις ποσοστιαίες μονάδες. Η μείωση έχει αρχίσει να εφαρμόζεται από τις αρχές του 2021, με τους μισθωτούς να έχουν δει ήδη στους μισθούς τους τις έμμεσες αυξήσεις λόγω του νέου υπολογισμού των ασφαλιστικών εισφορών.\nΜισθωτός που λαμβάνει μεικτό μισθό 650 ευρώ κατέβαλε έως και πέρυσι εισφορές 99,65 ευρώ και ο εργοδότης του πλήρωνε εργοδοτικές εισφορές στον ΕΦΚΑ ύψους 158,15 ευρώ. Με τη μείωση των εισφορών, για τον ίδιο μεικτό μισθό, ο εργαζόμενος πληρώνει 91,78 ευρώ, ενώ ο εργοδότης καταβάλλει 146,51 ευρώ τον μήνα.\nΜε βάση τη μείωση των εισφορών, ο εργαζόμενος λαμβάνει στο «χέρι» 558,22 ευρώ τον μήνα, ενώ το συνολικό κόστος για τον εργοδότη ανέρχεται σε 796,51 ευρώ, από τα 808,15 ευρώ που κατέβαλλε έως και τον Δεκέμβριο του 2020.\nΠρακτικά, για απολαβές από 1.100 ευρώ τον μήνα το όφελος αρχίζει από τα 1,63 ευρώ και κλιμακώνεται ανάλογα με το δηλωθέν εισόδημα.\nΓια εισόδημα 2.000 ευρώ η έμμεση αύξηση μισθού αγγίζει τα 25,81 ευρώ, ποσά τα οποία οι φορολογούμενοι έχουν ήδη δει στον μισθό τους.\nΣημειώνεται πως για τους δημόσιους υπαλλήλους και τους συνταξιούχους ο υπολογισμός της ειδικής εισφοράς αλληλεγγύης πραγματοποιείται και φέτος με προοδευτική κλίμακα, στην οποία ισχύουν συντελεστές από 2,2% για το τμήμα ετήσιου εισοδήματος από 12.001 έως 20.000 ευρώ και φτάνουν το 10% για το τμήμα ετήσιου εισοδήματος από 220.001 ευρώ και άνω, ως εξής:


Η πρόσβαση και χρήση των υπηρεσιών αυτού του ιστοτόπου συνεπάγεται την αποδοχή των όρων χρήσης του redpaddleco.gr όπως περιγράφονται στο παρόν. Η RSP Run Swim Play διατηρεί το δικαίωμα να τροποποιεί και να αναπροσαρμόζει τους παρόντες όρους χρήσης, όποτε κρίνει αυτό αναγκαίο, ενώ οι εκάστοτε αλλαγές τίθενται σε ισχύ από την δημόσια εμφάνιση αυτών στον Ιστότοπο redpaddleco.gr.\nΕΠΩΝΥΜΙΑ : «ΑΝΑΣΤΑΣΙΑ ΜΠΑΔΕΚΑ & ΣΙΑ ΟΕ»\nΔΙΑΚΡΙΤΙΚΟΣ ΤΙΤΛΟΣ : «RSP Run Swim Play»\nEMAIL : runswimplay@gmail.com\nΑΦΜ : 800525090\nΔΟΥ : Παλαιού Φαλήρου\nΗ RSP Run Swim Play (στο εξής η «Εταιρεία») έχει το δικαίωμα να αποσύρει ή να διακόψει την παροχή των υπηρεσιών του ιστοτόπου χωρίς προηγούμενη ενημέρωση. Η Εταιρεία δεν φέρει καμμία ευθύνη σε περίπτωση αδυναμίας πρόσβασης των χρηστών στο σύνολο ή μέρος των υπηρεσιών για οποιοδήποτε λόγο.\nΤα εμπορικά σήματα, λογότυπα, διακριτικά γνωρίσματα που εμφανίζονται στο redpaddleco.gr και οι απεικονίσεις προσώπων ή τόπων ή πραγμάτων που αποτελούν μέρος του περιεχομένου της, είναι ιδιοκτησίας της Εταιρείας ή τρίτων. Η χρήση τους, απαγορεύεται αυστηρά άνευ εξασφάλισης προηγούμενης έγγραφης άδειας από την Εταιρεία.\nΣτον ιστότοπο redpaddleco.gr υπάρχουν «σύνδεσμοι» προς άλλους διαδικτυακούς τόπους, των οποίων την διαχείριση δεν έχει η Εταιρεία και δεν ασκεί κανέναν έλεγχο επ’ αυτών, των εκ μέρους τους παρεχομένων υπηρεσιών και την πολιτική προστασίας προσωπικών δεδομένων που τηρείται εκ μέρους τους. Η χρήση των ανωτέρω συνδέσμων πραγματοποιείται με ατομική ευθύνη των χρηστών και υπόκειται αποκλειστικά στους δικούς τους όρους χρήσης, για τους οποίους οφείλουν να ενημερώνονται οι χρήστες.\nΟ Ιστότοπος redpaddleco.gr ενδέχεται να περιέχει διαφημίσεις καθώς και προβολή άλλου υλικού με διαφημιστικό περιεχόμενο, σκοπό και χαρακτήρα.\nΓια την εγγραφή του χρήστη στις υπηρεσίες του redpaddleco.gr όπου και εφ’ όσον απαιτείται, ο χρήστης συμφωνεί να: α) παρέχει αληθείς, ακριβείς, έγκυρες και πλήρεις πληροφορίες σχετικά με τα στοιχεία που του ζητούνται στις σχετικές αιτήσεις για πρόσβαση στα περιεχόμενα/υπηρεσίες του και β) διατηρεί και επιμελώς ενημερώνει τα στοιχεία εγγραφής του ώστε να διατηρούνται αληθή, ακριβή, έγκυρα, ενημερωμένα και πλήρη. Μόλις ο χρήστης ολοκληρώσει τη διαδικασία εγγραφής, θα παραλάβει επιβεβαίωση ενός προσωπικού κωδικού (password) πρόσβασης και του ονόματος χρήσης (user name) που ο ίδιος θα έχει ορίσει. Οι χρήστες παραμένουν αποκλειστικά υπεύθυνοι για όλες τις πράξεις που διενεργούνται υπό τον προσωπικό κωδικό πρόσβασης, το όνομα χρήσης και γενικότερα τον λογαριασμό τους (user account) και ευθύνονται αποκλειστικά για την σωστή χρήση του λογαριασμού τους ενώ η Εταιρεία δεν ευθύνεται για οποιαδήποτε βλάβη ή ζημία προκύψει από την αδυναμία των χρηστών να σεβαστούν και να ακολουθήσουν του παρόντες όρους. Οι χρήστες συμφωνούν να ειδοποιούν άμεσα την Εταιρεία για οποιαδήποτε μη εξουσιοδοτημένη χρήση του λογαριασμού τους και οποιαδήποτε γενόμενη ή/και πιθανή παραβίαση ασφάλειας.\nΟ ιστότοπος προορίζεται για χρήση από άτομα ηλικίας δέκα οχτώ (18) ετών και άνω. Η χρήση των υπηρεσιών του redpaddleco.gr από άτομα ηλικίας κάτω των δέκα οχτώ (18) ετών γίνεται αποκλειστικά και μόνο υπό την επίβλεψη γονέα ή άλλου ασκούντος τη γονική μέριμνα, ο οποίος να αποδέχεται τους παρόντες όρους. Ο γονέας ή κηδεμόνας ανηλίκου που κάνει χρήση του Ιστοτόπου μας, φέρει πλήρη την ευθύνη που απορρέει από τη χρήση αυτή, συμπεριλαμβανομένων τυχόν οικονομικών υποχρεώσεων που προκύπτουν εξ αυτής.\nΗ Εταιρεία δίνει μεγάλη σημασία στην προστασία των προσωπικών δεδομένων των πελατών της. Με την επίσκεψη στον Ιστότοπο redpaddleco.gr ο χρήστης λαμβάνει γνώση και αποδέχεται την πολιτική προστασίας ιδιωτικότητας όπως περιγράφεται στη συνέχεια.\nΟι χρήστες του redpaddleco.gr παραχωρούν στην Επιχείρησή μας τα ακόλουθα είδη προσωπικών τους δεδομένων :


Μέρκελ: Η χαμένη σύμμαχος του Ερντογάν και η επίσκεψή της στην Αθήνα | Liberal.gr\nΠέμπτη 21 Οκτωβρίου 2021, 20:26\nΜέρκελ: Η χαμένη «σύμμαχος» του Ερντογάν και η επίσκεψή της στην Αθήνα\nΤην συνηθίσαμε να πρωταγωνιστεί (θετικά και αρνητικά) στην ευρωπαϊκή σκηνή τα τελευταία σχεδόν δέκα χρόνια.\nΉρθε όμως το πλήρωμα του χρόνου και η Άνγκελα Μέρκελ ετοιμάζεται να παραδώσει τα ηνία της καγκελαρίας στον Ολαφ Σολτς. Η Σύνοδος Κορυφής της ΕΕ που βρίσκεται σε εξέλιξη στις Βρυξέλλες εκτός απροόπτου θα είναι η τελευταία, στην οποία θα συμμετάσχει η «σιδηρά κυρία» της ευρωπαϊκής πολιτικής. Αν και υπάρχει πάντα η πιθανότητα, η κυρία Μέρκελ να προλάβει άλλη μία σύνοδο, αυτή του Δεκεμβρίου, όλα δείχνουν ότι μπαίνουμε στην τελική ευθεία αποχώρησής της.\nΤο τέλος εποχής της Μέρκελ στην Ευρώπη έρχεται σε μία χρονική συγκυρία που οι τουρκικές προκλήσεις ολοένα και εντείνονται. Ο Ταγίπ Ερντογάν μοιάζει μέρα με τη μέρα να τραβάει το σχοινί όλο και πιο πολύ.\nΗ Ευρώπη, παρότι απρόθυμη, αναπόφευκτα θα βρεθεί ενώπιον αποφάσεων για την Άγκυρα. Ήδη ο Ζοζέ Μπορέλ προανήγγειλε την επιστροφή στο ευρωπαϊκό τραπέζι της λίστας κυρώσεων προς την Τουρκία. Μία συζήτηση που είχε ατονήσει.\nΣε αυτό το πλαίσιο η έξοδος της Άνγκελα Μέρκελ αναμένεται να επηρεάσει με τον ένα ή τον άλλο τρόπο την επιθετική συμπεριφορά του Τούρκου Προέδρου. Μην ξεχνάμε άλλωστε ότι η γερμανίδα καγκελάριος είτε δια της σιωπής είτε δια των πράξεών της είχε στηρίξει την Άγκυρα, καθιστώντας το Βερολίνο έναν ξεκάθαρο σύμμαχο της Τουρκίας.\nΜένει λοιπόν στο επόμενο διάστημα να δούμε πόσο θα επηρεάσει η αποχώρηση της κυρίας Μέρκελ τον Ταγίπ Ερντογάν, αφού θα γνωρίζει ότι θα λείπει από την καγκελαρία.\nΚάποιοι θεωρούν ότι η απουσία θα λειτουργήσει καταλυτικά προς την κατεύθυνση της λήψης συγκεκριμένων μέτρων από τις Βρυξέλλες εναντίον της Άγκυρας.\nΆλλοι εκτιμούν ότι η εξέλιξη στο Βερολίνο δε θα έχει ουσιαστικό αντίκτυπο και ο κ. Ερντογάν θα συνεχίσει «απτόητος» την πορεία του.\nΣε κάθε περίπτωση, η γερμανίδα καγκελάριος στο τέλος της επόμενης εβδομάδας θα βρίσκεται στην Ελλάδα. Η κυρία Μέρκελ αποδέχθηκε την πρόσκληση του Κυριάκου Μητσοτάκη προκειμένου να επισκεφθεί την Αθήνα, με αφορμή το τέλος της διαδρομής της στην καγκελαρία.\nΗ καγκελάριος θα επισκεφτεί τη χώρα μας την επόμενη Παρασκευή. Θα έχει συναντήσεις με την πρόεδρο της Δημοκρατίας και τον πρωθυπουργό και όλα το ενδιαφέρον στρέφεται στις δηλώσεις που αναμένεται να κάνει επί ελληνικού εδάφους. Μία πρώτη γεύση άλλωστε έχει ήδη δώσει ,παραδεχόμενη ότι ...«είχε φερθεί πολύ σκληρά στους Έλληνες», όπως ήταν η χαρακτηριστική της φράση.